**ZMLUVA O POSKYTOVANÍ SLUŽIEB**

uzatvorená podľa ustanovenia § 269 ods. 2 zákona č. 513/1991 Zb. Obchodný zákonník

v znení neskorších predpisov

(ďalej len „zmluva“)

medzi zmluvnými stranami

**1. Objednávateľom:**

**MH Teplárenský holding, a.s.**

so sídlom Turbínová 3, 831 04 Bratislava – mestská časť Nové Mesto

IČO  36 211 541 | DIČ 2020048580 | IČ DPH SK2020048580 | IBAN SK 17 1100 0000 0026 2706 4293

zapísaná v Obchodnom registri Mestského súdu Bratislava III v oddiele Sa vo vložke č. 7386/B

v mene spoločnosti koná: Ing. Miroslav Kavuľa, generálny riaditeľ

 Ing. Ján Kluch, finančný riaditeľ

(ďalej len „**objednávate**ľ“)

**a**

**2. Poskytovateľom:**

**...**

so sídlom ...

IČO  ...| DIČ ...| IČ DPH ...| IBAN ...

zapísaná v Obchodnom registri Okresného súdu ...

v mene spoločnosti koná ...

(ďalej len „**poskytovateľ**“)

(objednávateľ a poskytovateľ ďalej tiež ako „**zmluvné strany**“)

nasledovne:

1. **PREDMET ZMLUVY**
	1. Predmetom tejto zmluvy je záväzok poskytovateľa zabezpečiť a poskytovať pre objednávateľa riadne a včas servisné činnosti pre stabilné hasiace zariadenia (ďalej len „**SHZ**“ alebo „**zariadenie**“). Predmet plnenia poskytovateľa sa člení v závislosti od charakteru vykonávaných servisných činností nasledovne:
		1. Pravidelné kontroly:
2. pravidelné kontroly v súlade s vyhláškou Ministerstva vnútra Slovenskej republiky č. 169/2006 Z. z., o konkrétnych vlastnostiach stabilného hasiaceho zariadenia a polostabilného hasiaceho zariadenia a o podmienkach ich prevádzkovania a zabezpečenia ich pravidelnej kontroly (ďalej len „**vyhláška č. 169/2006 Z. z.**“)
3. odborné prehliadky a odborné skúšky vyhradených technických zariadení elektrických (ďalej len „**OPaOS VTZ**“) v súlade s Vyhláškou Ministerstva práce, sociálnych vecí a rodiny Slovenskej republiky č. 508/2009 Z. z., ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia v znení neskorších predpisov (ďalej len „**vyhláška č. 508/2009 Z. z.**“) a súvisiacich technických noriem (napr. STN);
4. prehliadky stanovené výrobcom v súlade s technickou dokumentáciou výrobcu;
5. kontroly prevádzkových parametrov a diagnostika systému SHZ;
	* 1. Ostatné činnosti len so súhlasom a po výzve od objednávateľa:
6. opravy, údržba alebo iné montážne/demontážne, alebo servisné práce;
7. aktualizácia a/alebo vypracovanie projektovej a technickej dokumentácie;
8. školenie obsluhy;

(ďalej spoločne len „**služby**“).

* 1. Zoznam zariadení, na ktorých budú vykonávané činnosti podľa predmetu zmluvy sú uvedené v prílohe č. 1 tejto zmluvy.
	2. Poskytovateľ sa zaväzuje počas celej platnosti zmluvy mať platné nasledovné oprávnenia:
1. pre minimálne jedného pracovníka poskytovateľa o odbornej spôsobilosti na inštalovanie a opravy stabilného hasiaceho zariadenia uvedených v prílohe č. 1 tejto zmluvy vydané podľa § 11c zákona č. 314/2001 Z. z. o ochrane pred požiarmi v znení neskorších predpisov (ďalej len ,,**Zákon o ochrane pred požiarmi**“) a § 35 vyhlášky Ministerstva vnútra Slovenskej republiky č. 121/2002 Z. z. o požiarnej prevencií v znení neskorších predpisov (ďalej len ,,**Vyhláška o požiarnej prevencii**“);
2. na výkon odborných prehliadok a odborných skúšok vyhradených technických zariadení elektrických v rozsahu zariadení E2 technické zariadenie elektrické s napätím do 1000V pre triedu objektov A objekty bez nebezpečenstva výbuchu a pre triedu objektov B objekty s nebezpečenstvom výbuchu vydané podľa zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov (ďalej len „**zákon č. 124/2006 Z. z.**“);
3. na výkon opráv vyhradených technických zariadení elektrických v rozsahu zariadení E2 technické zariadenie elektrické s napätím do 1000V pre triedu objektov A objekty bez nebezpečenstva výbuchu a pre triedu objektov B objekty s nebezpečenstvom výbuchu vydané podľa zákona č. 124/2006 Z. z.;
4. pre minimálne jedného pracovníka poskytovateľa osvedčenie na výkon činnosti E revízny technik vyhradeného technického zariadenia elektrického podľa § 24 vyhlášky č. 508/2009 Z. z. v rozsahu zariadení E2 technické zariadenie elektrické s napätím do 1000V pre triedu objektov A objekty bez nebezpečenstva výbuchu a pre triedu objektov B objekty s nebezpečenstvom výbuchu vydané podľa zákona č. 124/2006 Z. z.
	1. Poskytovateľ je povinný včas informovať objednávateľa o predĺžení platnosti alebo o strate platnosti oprávnení alebo osvedčení uvedených v bode 1.3 tohto článku.
	2. Služby podľa bodu 1.1 tohto článku bude poskytovateľ vykonávať v lehotách stanovených v tejto zmluve a prílohe č. 3 zmluvy, príp. osobitných objednávkach a pokynoch objednávateľa.
	3. Kontroly SHZ bude poskytovateľ vykonávať v termínoch dohodnutých zmluvnými stranami tak, aby nedošlo k obmedzeniu jednotlivých prevádzok objednávateľa. Pre tento účel si zmluvné strany najneskôr do 15 dní odo dňa nadobudnutia účinnosti tejto zmluvy odsúhlasia harmonogram s konkrétnymi termínmi vykonávania jednotlivých kontrol SHZ s tým, že návrh tohto harmonogramu je povinný poslať poskytovateľ objednávateľovi na e-mailovú adresu kontaktnej osoby objednávateľa v zmysle čl. 8 bod 8.2 tejto zmluvy do 10 dní odo dňa nadobudnutia účinnosti tejto zmluvy. Prípadné zmeny termínov vykonávania kontrol SHZ uvedených v odsúhlasenom harmonograme sú možné len na základe písomnej dohody zmluvných strán bez potreby uzatvárania dodatku k tejto zmluve.
	4. Servisné služby – opravy SHZ bude poskytovateľ vykonávať tak, aby prevádzka objednávateľa nebola obmedzená ani ohrozená nedostatkami systému SHZ a činnosťou poskytovateľa.
	5. Servisné služby – opravy SHZ budú poskytované poskytovateľom na základe požiadavky objednávateľa oznámenej poskytovateľovi telefonicky a e-mailom na adresu kontaktnej osoby poskytovateľa v zmysle čl. 8 bod 8.2 tejto zmluvy. V oznámení objednávateľ uvedie názov objektu podľa čl. 2 bod 2.4 tejto zmluvy, meno osoby, ktorá poruchu oznamuje, dátum a hodinu oznámenia, čas vzniku poruchy a stručný popis ako sa porucha prejavuje. Poskytovateľ na základe výzvy objednávateľa zabezpečí nástup na výkon servisu do 24 hod. od oznámenia.
	6. Ak pri vykonávaní kontroly v zmysle bodu 1.1 ods. 1.1.1 tohto článku poskytovateľ zistí poruchy, poškodenia prípadne iné nedostatky na zariadení, ktoré si vyžadujú servisný zásah alebo opravu a ktoré je možné odstrániť nastavením alebo výmenou drobných náhradných dielov (napr. drobný spojovací materiál, sklíčka a pod.) je poskytovateľ takúto skutočnosť povinný bezodkladne oznámiť kontaktnej osobe objednávateľa v zmysle čl. 8 bod 8.2 tejto zmluvy telefonicky a e-mailom. Výkon týchto servisných činností je súčasťou kontroly SHZ a OPaOS VTZ a nie je predmetom samostatného plnenia poskytovateľa. Takýto nedostatok, ak je to možné poskytovateľ odstráni na mieste, ak to nie je možné platia ustanovenia bodu 1.8 tohto článku. Cena výkonu za tieto servisné činnosti je súčasťou ceny za vykonanie kontroly SHZ a OPaOS VTZ podľa prílohy č. 2 zmluvy – Cenník výkonov.
	7. V prípade, že v popise činností uvedených v tejto zmluve a jej prílohách nie je uvedená niektorá činnosť, ktorú je potrebné vykonať v zmysle platnej legislatívy v rámci ročnej, polročnej, štvrťročnej alebo mesačnej kontroly SHZ, takáto činnosť bude súčasťou príslušnej kontroly. Zodpovednosť za vykonanie pravidelných prehliadok v súlade s platnou legislatívou nesie poskytovateľ.
	8. Objednávateľ sa zaväzuje poskytnúť poskytovateľovi pri realizácii služieb súčinnosť stanovenú touto zmluvou, ako aj prevziať riadne a včas zrealizované služby a zaplatiť za ne odmenu podľa čl. 4 tejto zmluvy.
	9. Poskytovateľ je oprávnený zabezpečiť plnenie tejto zmluvy prostredníctvom svojich zamestnancov, odborných pracovníkov, prípadne ďalších osôb, vždy pri zachovaní odbornej starostlivosti, kvality poskytovaných služieb a povinnosti mlčanlivosti podľa čl. 8 ods. 8.3 tejto zmluvy.
	10. Preberanie plnení:

Plnenia podľa bodu 1.1 tohto článku budú odovzdané a prevzaté formou dodania príslušných písomných správ alebo dokumentov preukazujúcich vykonanie týchto služieb. Objednávateľ je oprávnený plnenie neprevziať pokiaľ vykazuje akékoľvek vady. Poskytovateľ je povinný predložiť súpis vykonaných služieb podľa bodu 1.1 tohto článku (ďalej len „**Súpis vykonaných služieb**“) najneskôr do 5 dňa kalendárneho mesiaca nasledujúcom po dni vykonania služieb. Objednávateľ súpis vykonaných služieb v lehote 7 kalendárnych dní od doručenia potvrdí alebo oznámi poskytovateľovi svoje výhrady.

Za riadne poskytnutie služieb sa nepovažuje také poskytnutie služieb, ktoré pri ich odovzdaní vykazujú chyby alebo iné nedostatky. V takomto prípade môže objednávateľ odmietnuť prevzatie poskytnutých služieb. Objednávateľ môže stanoviť' poskytovateľovi dodatočnú lehotu na riadne poskytnutie plnenia. Poskytovateľ predloží objednávateľovi faktúru až po schválení Súpisu vykonaných služieb.

O každej vykonanej činnosti poskytovateľ vykoná zápis aj do Prevádzkovej knihy príslušného zariadenia vedenej objednávateľom a vyhotoví preberací protokol v dvoch vyhotoveniach ihneď po realizácii prác. Objednávateľ potvrdí vykonanie prác poskytovateľovi na preberacom protokole. Jedno vyhotovenie preberacieho protokolu je určené pre poskytovateľa a druhé vyhotovenie je určené pre objednávateľa. Kompletné správy o kontrolách a skúškach SHZ poskytovateľ odovzdá objednávateľovi v písomnej forme poštou alebo osobne aj v elektronickej forme, najneskôr do 5 dní od ukončenia kontroly alebo skúšky.

Preberací protokol musí obsahovať aspoň nasledovné náležitosti:

1. obchodné názvy oboch zmluvných strán,
2. identifikácia tejto zmluvy, prípadne príslušnej objednávky,
3. mená zástupcov oboch zmluvných strán, ktorí sa zúčastňujú preberacieho konania a ich podpisy,
4. miesto, dátum a čas preberacieho konania,
5. uvedenie, že poskytnuté plnenie je bez akýchkoľvek vád. V prípade akýchkoľvek vád si objednávateľ vyhradzuje právo preberací protokol nepodpísať.

(ďalej len „**preberací protokol**“).

* 1. V prípade výkonu opráv podľa bodu 1.8 alebo bodu 1.9 tohto článku môže poskytovateľ po predchádzajúcom odsúhlasení oprávnenou osobou objednávateľa použiť drobné náhradné diely neprevyšujúce celkovú hodnotu 1.000,- EUR bez DPH o čom musí byť vyhotovený záznam v preberacom protokole. Opravy vyžadujúce si použitie materiálu/dielov, ktorého/ktorých hodnota bude prevyšovať sumu 1.000,- EUR bez DPH (vrátane), môžu byť vykonané len po predložení samostatnej cenovej ponuky, jej odsúhlasení objednávateľa a po vystavení samostatnej objednávky objednávateľom.

Objednávateľ má zároveň vždy právo zabezpečiť si náhradný diel samostatne s tým, že poskytovateľ je povinný vykonať opravy podľa bodu 1.8 a/alebo bodu 1.9 tohto článku s týmto dielom, ktorý zabezpečil objednávateľ.

1. **SPÔSOB, MIESTO A ČAS PLNENIA**

2.1 Zmluvné strany sa dohodli, že poskytovateľ je povinný poskytovať služby podľa čl. 1 bodu 1.1 tejto zmluvy priebežne počas kalendárnych mesiacov v súlade s touto zmluvou.

2.2 Poskytovateľ sa zaväzuje pri poskytovaní služieb reagovať na prípadné požiadavky objednávateľa doručené e-mailom na ................. a týkajúce sa služieb uvedených v čl. 1 bod 1.1 tejto zmluvy bez zbytočného odkladuod doručenia jednotlivej požiadavky počas pracovných dní v čase od 08.00 hod. do 16.30 hod., a to tak, že poskytovateľ jednotlivú požiadavku bez zbytočného odkladu vybaví najneskôr do 24 hodín od momentu doručenia požiadavky alebo objednávateľovi oznámi neskorší termín jej vybavenia, ako aj dôvod, pre ktorý nie je možné túto požiadavku vybaviť v lehote 48 hodín od momentu doručenia. Ak bude e-mail s požiadavkou zaslaný v pracovný deň v čase do 15.30 hod., považuje sa za doručený v momente prenosu, inak v nasledujúci pracovný deň. Ak bude e-mail s požiadavkou zaslaný počas víkendov a sviatkov alebo v piatok po 15.30 hod., považuje sa za doručený v najbližší pracovný deň.

2.3 Poskytovateľ vyhlasuje, že sa v plnom rozsahu oboznámil s charakterom a rozsahom poskytovanej služby v zmysle podmienok stanovených objednávateľom, že sú mu známe technické, kvalitatívne a iné podmienky zmluvy a že disponuje takými odbornými znalosťami a kapacitami, ktoré sú k splneniu zmluvy potrebné.

* 1. Miestom plnenia predmetu zmluvy sú nižšie uvedené prevádzky objednávateľa:
* **závod MHTH Košice, Teplárenská 3, 042 92 Košice**
* **závod MHTH Martin, Robotnícka 17, 036 80 Martin**
* **závod MHTH Zvolen, Lučenecká cesta 25, 961 50 Zvolen**
* **závod MHTH Žilina, Košická cesta 11, 011 87 Žilina**

špecifikované v prílohe č. 1 tejto zmluvy alebo akékoľvek iné miesto oznámené vopred objednávateľom poskytovateľovi.

* 1. Poskytovateľ sa zaväzuje poskytovať služby podľa harmonogramu (príloha č. 3 tejto zmluvy) a školenia v pracovných dňoch v lehotách stanovených v tejto zmluve v čase od 08:00 hod. do 14:00 hod., alebo v inom čase len po dohode a odsúhlasení poverenou osobou objednávateľa,
1. **DOBA TRVANIA ZMLUVY**
	1. Táto zmluva sa uzatvára na dobu určitú, a to na dobu do **31.05.2028** odo dňa nadobudnutia účinnosti zmluvy. Zmluvné strany sa dohodli, že pred uplynutím doby trvania zmluvy uvedenej v predchádzajúcej vete tohto bodu zmluvy, dôjde k zániku zmluvy v prípade ak cena za poskytnuté plnenie predmetu tejto zmluvy dosiahne finančný limit vo výške **xx0 000,- EUR** (slovom: jednostotisíc eur) **bez DPH**.
2. **ODMENA**
	1. Celkový limit finančných prostriedkov určených na úhradu ceny za poskytnutie služieb podľa tejto zmluvy je stanovený na sumu vo výške xx0 000,- Eur bez DPH (slovom jednostotisíc eur). Poskytovateľ sa zaväzuje poskytovať služby podľa tejto zmluvy za jednotkovú cenu položiek uvedenú v Prílohe č. 2 tejto zmluvy, ak táto zmluva neustanovuje inak. Takto dohodnutá jednotková cena je pevná počas celého trvania zmluvy a môže byť zmenená len dohodou zmluvných strán.
	2. Odmena poskytovateľa podľa bodu 4.1 tohto článku je konečná a zahŕňa všetky náklady poskytovateľa spojené s poskytovaním služieb podľa tejto zmluvy, t. j. odmena zahŕňa aj všetky priame a nepriame náklady, prípadne hotové výdavky poskytovateľa.
	3. Objednávateľ nie je povinný počas platnosti zmluvy vyčerpať celkový finančný limit podľa bodu 4.1 tohto článku zmluvy, s čím poskytovateľ podpisom tejto zmluvy súhlasí. Poskytovateľ sa zaväzuje, že nebude voči objednávateľovi uplatňovať žiadne sankcie z dôvodu nevystavenia objednávok objednávateľom do výšky celkového finančného limitu pre túto zmluvu.
	4. Objednávateľ' neposkytuje poskytovateľovi finančný preddavok, ani zálohu na plnenie predmetu tejto zmluvy, pokiaľ' nie je zmluvnými stranami dohodnuté inak.
	5. Odmena je uvedená bez DPH. K odmene bude fakturovaná DPH v zmysle zákona č. 222/2004 Z. z. o dani z pridanej hodnoty v znení neskorších predpisov (ďalej len „**zákon č. 222/2004 Z. z.**“) v sadzbe platnej ku dňu vzniku daňovej povinnosti.
	6. Odmena za poskytnuté služby bola dohodnutá v súlade so zákonom č. 18/1996 Z. z. o cenách v znení neskorších právnych predpisov.

4.7 V prípade, že niektorú zo služieb nebude potrebné realizovať z dôvodu demontáže, alebo odstavenia zariadenia z prevádzky, bude táto skutočnosť vopred písomne oznámená objednávateľom poskytovateľovi a poskytované služby nebudú realizované ani účtované.

1. **FAKTURAČNÉ A PLATOBNÉ PODMIENKY**
	1. Poskytovateľ bude vystavovať faktúry na základe objednávateľom potvrdeného Súpisu vykonaných služieb a preberacieho protokolu podľa čl. 1 bod 1.13 tejto zmluvy. Objednávateľom potvrdený Súpis vykonaných služieb a preberací protokol podľa čl. 1 bod 1.13 tejto zmluvy budú prílohou faktúry.
	2. Zmluvné strany sa dohodli, že na základe odsúhlasených podkladov uvedených v bode 5.1 tohto článku, poskytovateľ vystaví faktúru za kalendárny mesiac, v ktorom poskytol objednávateľovi služby v zmysle tejto zmluvy, so splatnosťou 60 (slovom šesťdesiat) dní odo dňa jej doručenia objednávateľovi na adresu uvedenú v záhlaví zmluvy. Na základe dohody zmluvných strán bude poskytovateľ oprávnený vystavovať faktúry v elektronickej podobe vo formáte „.pdf“ a zasielať na e-mailovú adresu objednávateľa: faktury.mhth@mhth.sk z e-mailovej adresy poskytovateľa. Za moment doručenia faktúry sa považuje doručenie faktúry do emailovej schránky objednávateľa. Ustanovenia prvej vety tohto bodu platia obdobne aj pre elektronické doručovanie faktúry.
	3. Každá faktúra musí obsahovať náležitosti podľa zákona č. 222/2004 Z. z., vrátane interného čísla objednávateľa (ďalej len „**číslo objednávky**“), ktoré objednávateľ oznámi poskytovateľovi formou elektronickej pošty na e-mailovú adresu: ...@... po nadobudnutí účinnosti tejto zmluvy.
	4. V prípade námietok objednávateľa voči správnosti vystavenej faktúry je objednávateľ oprávnený faktúru, ktorá:
2. má chybu vyplývajúcu z nesprávne uvedeného predmetu, množstva alebo ceny a/alebo neobsahuje číslo objednávky objednávateľa a/alebo
3. nespĺňa formálne náležitosti podľa ustanovení § 74 ods. 1 zákona č. 222/2004 Z. z.

do 5 pracovných dní odo dňa jej doručenia objednávateľovi vrátiť poskytovateľovi spolu s vytknutím jej nesprávnosti, pričom poskytovateľ je povinný buď chybnú faktúru opraviť a doručiť objednávateľovi takto riadne opravenú faktúru alebo vyhotoviť nový účtovný doklad – faktúru, ktorá dopĺňa pôvodnú faktúru s tým, že tento doklad musí okrem povinných údajov obsahovať aj poradové číslo pôvodnej faktúry.

V prípade oprávnených námietok objednávateľa podľa tohto odseku lehota splatnosti neplynie a lehota splatnosti faktúry začne plynúť až od doručenia riadne opravenej faktúry, resp. riadnej faktúry, objednávateľovi.

* 1. Postúpenie pohľadávky na zaplatenie ceny za predmet zmluvy vrátane jej príslušenstva alebo pohľadávky na zaplatenie zmluvnej pokuty podľa tejto zmluvy poskytovateľom je možné iba s predchádzajúcim písomným súhlasom objednávateľa.
	2. Objednávateľ je oprávnený jednostranne započítať proti pohľadávke poskytovateľa všetky svoje prípadné pohľadávky voči poskytovateľovi, vrátane svojich nesplatných pohľadávok voči splatným pohľadávkam poskytovateľa.
	3. Objednávateľ je oprávnený zadržať časť ceny vo výške zodpovedajúcej dani z pridanej hodnoty vyúčtovanej faktúrou v prípade, ak u poskytovateľa nastanú dôvody pre zrušenie registrácie pre daň z pridanej hodnoty a/alebo Finančné riaditeľstvo Slovenskej republiky zverejní poskytovateľa v zozname osôb, u ktorých nastali dôvody pre zrušenie registrácie pre daň z pridanej hodnoty vedenom na portáli Finančnej správy Slovenskej republiky, a to až do času, keď poskytovateľ hodnoverným spôsobom preukáže objednávateľovi, že u neho tieto dôvody pominuli.
	4. Poskytovateľ prehlasuje, že číslo(a) účtu(ov) uvádzané v záhlaví tejto zmluvy sú používané na podnikanie  podľa ustanovení § 6 v zmysle zákona č. 222/2004 Z. z. V prípade, ak objednávateľ zistí nedodržanie tohto ustanovenia môže DPH uvedenú na faktúre, ktorú je z dodania tovaru alebo služby povinný platiť poskytovateľ, zaplatiť  priamo na číslo účtu správcu dane vedeného pre poskytovateľa, ak v čase vzniku daňovej povinnosti vedel alebo na základe dostatočných dôvodov mal alebo mohol vedieť, že DPH z tovaru alebo služby nebude poskytovateľom uhradená správcovi dane.
1. **PRÁVA A POVINNOSTI ZMLUVNÝCH STRÁN**
	1. Poskytovateľ je povinný:
2. poskytovať služby v súlade s touto zmluvou a v súlade s dohodnutými podmienkami v tejto zmluve,
3. počas poskytovania služieb riadne spolupracovať s objednávateľom,
4. poskytovať služby podľa tejto zmluvy s odbornou starostlivosťou, riadne, včas,
5. poskytovať služby podľa tejto zmluvy v súlade s touto zmluvou, so všeobecne záväznými právnymi predpismi a inými predpismi platnými v Slovenskej republike,
6. viesť montážny denník,
7. poskytnúť svojim pracovníkom vlastné osobné ochranné pracovné prostriedky a pracovné náradie,
8. zabezpečiť odvoz a likvidáciu použitých čistiacich a hygienických prostriedkov,
9. postupovať s odbornou starostlivosťou pri plnení predmetu tejto zmluvy, zároveň sa zaväzuje dodržiavať všeobecne záväzné predpisy, technické normy a pokyny objednávateľa,
10. zabezpečiť ochranu zverených osobných údajov a spracúvať ich v súlade s príslušnými predpismi na úseku ochrany osobných údajov.
	1. Objednávateľ sa zaväzuje:
11. na požiadanie poskytnúť poskytovateľovi všetky potrebné informácie a podklady nevyhnutné pre jeho činnosť, ako aj poskytnúť akúkoľvek súčinnosť na požiadanie poskytovateľa; ak objednávateľ neposkytne poskytovateľovi potrebnú súčinnosť, poskytovateľ nezodpovedá za škodu, ktorá tým môže vzniknúť,
12. odovzdávať poskytovateľovi doklady a poskytovať doplňujúce údaje v lehotách umožňujúcich riadne splnenie povinností poskytovateľa podľa tejto zmluvy,
13. uhradiť‘ poskytovateľovi odmenu za poskytovanie služieb podľa tejto zmluvy.
	1. Zmluvné strany sa zaväzujú vzájomne spolupracovať a poskytovať si všetky informácie a súčinnosť potrebnú pre riadne plnenie záväzkov vyplývajúcich z tejto zmluvy. Zmluvné strany sú povinné informovať druhú zmluvnú stranu o všetkých skutočnostiach, ktoré sú alebo môžu byť dôležité pre riadne plnenie tejto zmluvy.
	2. Objednávateľ je oprávnený v ktoromkoľvek štádiu služby kontrolovať jej vykonávanie v súlade s touto zmluvou.
14. **ZODPOVEDNOSŤ ZA VADY, ZA ŠKODU A ZMLUVNÉ POKUTY**

7.1 Poskytovateľ zodpovedá za to, že plnenia, ktoré sú predmetom tejto zmluvy budú poskytovateľom vykonané alebo poskytnuté a odovzdané objednávateľovi v súlade s podmienkami tejto zmluvy a všeobecne záväzných právnych predpisov a že počas záručnej doby budú mať dodané plnenia vlastnosti dojednané v tejto zmluve a stanovené všeobecne záväznými právnymi predpismi. Záručná doba je v trvaní 24 mesiacov odo dňa prevzatia plnení podľa čl. 1 bod 1.13 tejto zmluvy.

7.2 Poskytovateľ poskytuje záruku, že poskytnuté služby budú vykonané bezchybne a bude spĺňať požiadavky stanovené v tejto zmluve, všeobecne záväzných právnych predpisoch a STN. Na zodpovednosť za vady poskytnutej služby sa primerane vzťahujú ustanovenia § 560 a nasl. zákona č. 513/1991 Zb. Obchodný zákonník v znení neskorších predpisov (ďalej len „**Obchodný zákonník**“).

7.3 Objednávateľ má právo si uplatniť voči poskytovateľovi zodpovednosť za vady t.j. reklamovať nedostatky poskytnutej služby do 30 pracovných dní od kedy sa o nich dozvedel a poskytovateľ je povinný bezodkladne, najneskôr do 5 pracovných dní odo dňa doručenia reklamácie zistené nedostatky odstrániť, ak sa zmluvné strany nedohodnú inak a tak, aby bol naplnený účel zmluvy. V prípade omeškania s odstránením vád, má objednávateľ právo na zaplatenie zmluvnej pokuty vo výške 50 EUR za každý, a to aj začatý deň omeškania. Ustanovenia o náhrade škody týmto nie sú dotknuté. Ak poskytovateľ nezabezpečí úplné odstránenie vád v lehotách uvedených v tomto článku zmluvy, je objednávateľ kedykoľvek oprávnený odstrániť vady sám alebo prostredníctvom tretej osoby, pričom náklady na to vynaložené znáša poskytovateľ. Možnosť uplatnenia iných nárokov z vád vyplývajúcich z Obchodného zákonníka alebo tejto zmluvy tým nie je dotknutá.

* 1. V prípade, ak sa poskytovateľ dostane do omeškania so splnením akéhokoľvek záväzku podľa tejto zmluvy je objednávateľ oprávnený požadovať od poskytovateľa zaplatenie zmluvnej pokuty vo výške 50,- EUR za každý, a to aj začatý deň omeškania.

7.5 Ak plnenie nie je poskytnuté riadne ani po márnom uplynutí náhradnej lehoty alebo nie je poskytnuté vôbec, má objednávateľ právo odstúpiť od zmluvy.

7.6 V prípade, ak poskytovateľ poruší povinnosti vyplývajúce z tejto zmluvy, objednávateľ je oprávnený uplatniť si voči poskytovateľovi zmluvnú pokutu vo výške500 Eur (slovom päťsto eur) za každé jednotlivé porušenie tejto zmluvy alebo za každý začatý deň omeškania, ak v tejto zmluve nie je dohodnuté inak.

* 1. V prípade omeškania sa objednávateľa s platením ceny za poskytnuté služby si zmluvné strany dohodli úrok z omeškania vo výške 0,02 % najviac však vo výške úrokov z omeškania, na ktoré by mal poskytovateľ nárok podľa príslušných právnych predpisov, a to zo sumy, s  ktorej zaplatením je objednávateľ v omeškaní, za každý deň z omeškania.
	2. Zmluvné pokuty podľa tejto zmluvy sú splatné na základe písomnej výzvy objednávateľa doručenej poskytovateľovi.
	3. Ak jedna zo zmluvných strán spôsobí porušením svojich povinností vyplývajúcich jej z tejto zmluvy akúkoľvek škodu druhej zmluvnej strane, jej zodpovednosť za túto škodu a povinnosť na náhradu škody takto spôsobenej druhej zmluvnej strane sa bude spravovať ustanoveniami § 373 a nasl. Obchodného zákonníka.
	4. Ak niektorej zo zmluvných strán vznikne v zmysle tejto zmluvy nárok na zmluvnú pokutu, jej nárok na náhradu škody spôsobenej porušením povinnosti zabezpečenej zmluvnou pokutou tým nie je dotknutý. Zmluvná pokuta sa v takomto prípade nezapočíta na náhradu škody; náhrada škody môže byť uplatňovaná objednávateľom voči poskytovateľovi v plnej výške.

**8. SPOLOČNÉ USTANOVENIA**

* 1. Vyššia moc

Zmluvné strany, ako účastníci záväzkového vzťahu, nezodpovedajú za porušenie a omeškanie svojich záväzkov, a to v zmysle ustanovenia § 374 a nasl. Obchodného zákonníka, spôsobené tzv. vyššou mocou, t.j. okolnosťami, ktoré nastali nezávisle od vôle zmluvných strán a bránia im v splnení povinností, pričom nemožno rozumne predpokladať, že by zmluvná strana túto prekážku alebo jej následky odvrátila alebo prekonala (ďalej len „**Okolnosti vylučujúce zodpovednosť**“).

Každá zo zmluvných strán sa zaväzuje upozorniť druhú zmluvnú stranu bez zbytočného odkladu na vznik Okolností vylučujúcich zodpovednosť brániacich riadnemu plneniu zmluvy. V prípade omeškania s plnením záväzku spôsobeného Okolnosťami vylučujúcimi zodpovednosť platí, že zmluvná strana nie je v omeškaní po dobu trvania takýchto prekážok.

Na právny vzťah medzi zmluvnými stranami sa nepoužije ustanovenie § 356 a nasl. Obchodného zákonníka (zmarenie účelu zmluvy).

* 1. Komunikácia a doručovanie

Akákoľvek komunikácia súvisiaca s touto zmluvou prebieha medzi zmluvnými stranami písomnou formou (pokiaľ sa zmluvné strany nedohodnú inak) a to tak, že písomnosti doručované jednou zmluvnou stranou druhej zmluvnej strane budú doručované prostredníctvom pošty ako doporučená listová zásielka alebo prostredníctvom kuriérskej služby alebo osobne alebo prostredníctvom elektronickej pošty na adresy zmluvných strán uvedené v tomto bode tohto článku zmluvy. Písomnosť sa pokladá za doručenú v deň, kedy adresát potvrdí jej prijatie doručovateľovi. V prípade doručovania písomnosti elektronickou poštou sa písomnosť pokladá za doručenú momentom, kedy bude odosielateľovi správy elektronickou poštou doručené oznámenie o doručení správy elektronickou poštou. Za deň doručenia písomnosti sa považuje aj deň, v ktorý zmluvná strana, ktorá je adresátom, odoprie doručovanú písom­nosť prevziať alebo v ktorý márne uplynie odberná lehota pre vyzdvihnutie si zásielky na pošte doručovanej poštou zmluvnej strane alebo v ktorý je na zá­sielke doručova­nej poštou zmluvnej strane preukázateľne poštou vyznačená poznámka, že „adresát sa odsťahoval“, „adresát je neznámy“ alebo iná poznámka podobného významu.

Pre účely doručovania si zmluvné strany oznámili navzájom nasledovné adresy, ktoré sa použijú, pokiaľ príslušná zmluvná strana neoznámi druhej zmluvnej strane inú adresu, pre účinnosť zmeny sa vyžaduje písomné alebo elektronické oznámenie zmeny druhej zmluvnej strane bez nutnosti zmeny zmluvy vo forme dodatku k tejto zmluve.

|  |  |
| --- | --- |
| Pre objednávateľa : | Pre poskytovateľa: |
| **MH Teplárenský holding, a.s.**Turbínová 3, 831 04 Bratislava – mestská časť |  |
| Nové Mesto |  |
| k rukám: **Vladimír Pigula**  | k rukám:  |
| e-mail: vladimir.pigula@mhth.sk  | e-mail:  |
| mobil: +421 918 380 221 | mobil:  |
| závod MHTH Košicek rukám: **Lukáš Sedlák** |  |
| e-mail: lukas.sedlak@mhth.skmobil: +421 918 697 113 |  |
| závod MHTH Martink rukám: **Ľubica Ondrušová** |  |
| e-mail: lubica.ondrusova@mhth.skmobil: +421 908 941 474 |  |
| závod MHTH Zvolenk rukám: **Ing. Anna Bystrianska** |  |
| e-mail: anna.bystrianska@mhth.skmobil: +421 907 700 443 |  |
| závod MHTH Žilinak rukám: **Ján Bánovčin** |  |
| e-mail: jan.banovcin@mhth.skmobil: +421 908 910 031 |  |

* 1. Dôverné informácie

Poskytovateľ si je vedomý toho, že v rámci plnenia predmetu tejto zmluvy môže on alebo jeho zamestnanci alebo jeho zmluvní partneri získať prístup k dôverným informáciám objednávateľa. Dôvernou informáciou sa rozumie akákoľvek informácia, ktorú označuje objednávateľ ako dôvernú.

Poskytovateľ sa zaväzuje, že zabezpečí dostatočné poučenie pre všetky osoby, ktoré sa na jeho strane budú zúčastňovať na plnení predmetu tejto zmluvy, o podstate dôvernej informácie v zmysle tejto zmluvy a nevyhnutnosti jej utajenia v súlade s touto zmluvou. Prístup k dôverným informáciám bude obmedzený pre tých zamestnancov poskytovateľa, ktorí budú tieto informácie potrebovať pre účely plnenia predmetu tejto zmluvy. Poskytovateľ je povinný zabezpečiť, aby záväzok utajenia dôverných informácií v zmysle tejto zmluvy prevzali všetky osoby, ktoré sa na jeho strane budú zúčastňovať na plnení predmetu tejto zmluvy.

Poskytovateľ sa zaväzuje uchovávať dôverné informácie v tajnosti a zabezpečiť vykonanie všetkých právnych a technických opatrení zabraňujúcich ich neoprávnenému sprístupneniu tretím osobám či ich zneužitiu a to v rozsahu a spôsobom primeraným stupňu utajenia príslušnej dôvernej informácie a jej zrejmému významu alebo významu, ktorý tejto dôvernej informácii priradí objednávateľ. Poskytovateľ môže poskytnúť tieto dôverné informácie len svojim zamestnancom alebo zmluvným partnerom v rozsahu nevyhnutnom pre riadne plnenie predmetu tejto zmluvy pri súčasnej realizácii vyššie uvedených opatrení. Dôverné informácie nesmú byť kopírované alebo reprodukované bez písomného súhlasu objednávateľa.

V prípade porušenia povinností uvedených v tomto bode zmluvy si je objednávateľ oprávnený uplatniť nárok na zaplatenie zmluvnej pokuty vo výške 1.500,- EUR za každé jedno takéto porušenie.

* 1. Register partnerov verejného sektora

objednávateľ je subjektom verejného sektora, a zároveň partnerom verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „**zákon o registri**“). Poskytovateľ je v prípade naplnenia podmienok podľa § 2 zákona o registri povinný byť počas trvania tejto zmluvy zapísaný v registri partnerov verejného sektora (ďalej len „**register**“) a spolu s oprávnenou osobou a v prípadoch uvedených v § 11 ods. 2 zákona o registri overovať identifikáciu svojich konečných užívateľov výhod. objednávateľ je oprávnený od tejto zmluvy odstúpiť, ak nadobudne právoplatnosť rozhodnutie o výmaze poskytovateľa z registra podľa § 12 zákona o registri alebo o uložení pokuty poskytovateľ z dôvodov podľa § 13 ods. 2 zákona o registri alebo ak je poskytovateľ viac ako 30 dní v omeškaní s povinnosťou zabezpečiť zápis novej oprávnenej osoby do registra po výmaze predchádzajúcej oprávnenej osoby z registra na jej návrh v lehote 30 dní od výmazu. objednávateľ zároveň nie je v omeškaní s plnením povinností podľa tejto zmluvy, ak poskytovateľ nie je alebo nebude zapísaný v registri alebo ak poskytovateľ nesplní povinnosť overovať identifikáciu svojich konečných užívateľov výhod alebo ak je v omeškaní s povinnosťou zabezpečiť zápis novej oprávnenej osoby do registra po výmaze predchádzajúcej oprávnenej osoby z registra na jej návrh v lehote 30 dní od výmazu. Poskytovateľ je povinný zabezpečiť, aby všetci subdodávatelia plnili podmienky dané zákonom o registri, ak sa na nich tieto podmienky vzťahujú.

8.5V prípade potreby vykonávania činnosti/poskytovania služieb podľa tejto zmluvy prostredníctvom tretích osôb (ďalej len „**subdodávatelia**“) je povinnosťou dodávateľa vopred písomne požiadať objednávateľa o súhlas na využívanie konkrétneho subdodávateľa. Vykonávanie činností/služieb subdodávateľom bez predchádzajúceho písomného súhlasu objednávateľa bude považované za porušenie zmluvných podmienok. Zmeniť subdodávateľa môže dodávateľ len s predchádzajúcim písomným súhlasom objednávateľa. V prípade, ak dodávateľ preukazoval v procese obstarávania zákazky (služieb podľa tejto zmluvy) splnenie podmienok účasti prostredníctvom subdodávateľa, je dodávateľ povinný používať výlučne na dotknuté činnosti kapacity tej osoby, ktorej spôsobilosť použil na preukázanie splnenia podmienok účasti. Poskytovateľ je povinný bezodkladne oznámiť objednávateľovi akúkoľvek zmenu údajov subdodávateľov (meno, sídlo/pobyt, osoby oprávnené konať za subdodávateľa  atď.). Porušenie povinnosti dodávateľa podľa tohto bodu zmluvy je vždy bez ďalšieho dôvodom oprávňujúcim objednávateľa na okamžité odstúpenie od tejto zmluvy.

V prípade vykonávania činnosti/poskytovania služieb podľa tejto zmluvy prostredníctvom subdodávateľov v akomkoľvek stupni zodpovedá dodávateľ objednávateľovi za splnenie záväzku riadne vykonať činnosť/služby podľa tejto zmluvy, akoby činnosť/služby vykonával/poskytoval sám.

1. **ZÁNIK ZMLUVY**

9.1 Táto zmluva zaniká uplynutím doby, na ktorú bola uzatvorená alebo vyčerpaním finančného limitu sumy xx0 000,- Eur (slovom jednostotisíc eur) bez DPH, v súlade s čl. 3 bod 3.1 tejto zmluvy, podľa toho, ktorá z týchto skutočností nastane skôr.

9.2 Táto zmluva zaniká:

1. písomnou dohodou zmluvných strán k dohodnutému dňu,
2. písomnou výpoveďou objednávateľa, a to aj bez uvedenia dôvodu. Výpovedná lehota je jednomesačná a začína plynúť prvým dňom kalendárneho mesiaca nasledujúceho po mesiaci, v ktorom bola výpoveď doručená poskytovateľovi. Výpoveď musí mať písomnú formu a musí byť doručená druhej zmluvnej strane na adresu uvedenú v záhlaví tejto zmluvy, inak je neplatná
3. odstúpením od tejto zmluvy.
	1. Jednostranne je možné túto zmluvu skončiť taktiež odstúpením od zmluvy v prípadoch porušenia zmluvnej povinnosti niektorou zo zmluvných strán, ak k náprave porušenia nedôjde ani v dodatočnej primeranej lehote poskytnutej príslušnou zmluvnou stranou na odstránenie tohto porušenia, ktorá nesmie byť kratšia ako 10 dní; uvedené sa nevzťahuje na prípady podstatného porušenia zmluvy.
	2. Zmluvné strany sa dohodli, že za podstatné porušenie tejto zmluvy sa považuje, najmä ak:
4. poskytovateľ neplní túto zmluvu riadne a v dohodnutých termínoch,
5. poskytovateľ stratí oprávnenie na výkon príslušných činností,
6. poskytovateľ odmietne predložiť cenovú ponuku,
7. voči poskytovateľovi bolo začaté konkurzné alebo reštrukturalizačné konanie,
8. poskytovateľom poskytované služby sú preukázateľne vadné, t. j. v rozpore s podmienkami dohodnutými v tejto zmluve,
9. poskytovateľ prejavuje úmysel nepokračovať v plnení tejto zmluvy,
10. ak poskytovateľ neodstráni v dodatočnej lehote akékoľvek vady, na ktoré ho objednávateľ upozorní v lehotách stanovených touto zmluvou,
11. objednávateľ je v omeškaní s plnením jeho finančných povinností podľa zmluvy o viac ako 30 (tridsať) dní a takéto porušenie neodstránil ani v dodatočnej lehote 20 (dvadsiatich) dní od doručenia písomnej výzvy poskytovateľa,
12. z iných dôvodov výslovne uvedených v tejto zmluve.
	1. Odstúpením od zmluvy táto zmluva (a všetky práva a povinnosti z nej zmluvným stranám vyplývajúce) zaniká s účinnosťou odo dňa doručenia oznámenia o odstúpení od tejto zmluvy. Odstúpenie od tejto zmluvy sa uskutočňuje písomným oznámením odstupujúcej zmluvnej strany od zmluvy adresovaným druhej zmluvnej strane. Odstúpenie od tejto zmluvy sa v zmysle ustanovenia § 351 ods. 1 Obchodného zákonníka nedotýka nároku na náhradu škody vzniknutej porušením tejto zmluvy.
	2. Pri odstúpení od zmluvy podľa tohto článku zmluvy nebudú zmluvné strany povinné vrátiť plnenia, ktoré si poskytli pred odstúpením od zmluvy a nebudú oprávnené žiadať vrátenie plnení druhej zmluvnej strane, poskytnutých pred odstúpením od zmluvy. Zmluvné strany sa dohodli, že toto ustanovenie bude platiť i po odstúpení od zmluvy. Ustanovenia o odstúpení sa primerane uplatnia aj pri výpovedi.

**10. OSOBITNÉ USTANOVENIA**

* 1. Pri plnení tejto zmluvy sa poskytovateľ zaväzuje dodržiavať právne predpisy a plniť úlohy na úseku bezpečnosti a ochrany zdravia pri práci (ďalej len „**BOZP**“) a ochrany pred požiarmi na účely predchádzania vzniku požiarov a zabezpečenia podmienok na účinné zdolávanie požiarov (ďalej len „**PO**“) v sídle, priestoroch, objektoch a na pracoviskách objednávateľa, v ktorých sa bude plniť táto zmluva, (ďalej len „**pracovisko**“). Pracoviskom sa rozumie aj iné miesto, na ktorom sa bude plniť táto zmluva; v takom prípade sa povinnosti zmluvných strán podľa tohto článku týkajúce sa pracoviska uplatňujú primerane. Poskytovateľ je povinný ochraňovať a zlepšovať stav životného prostredia a všetkých jeho zložiek, najmä ovzdušia, vôd, hornín, pôdy a organizmov (ďalej len „**ŽP**“). Najmä je povinný predchádzať znečisťovaniu ŽP a poškodzovaniu ŽP a minimalizovať nepriaznivé dôsledky svojej činnosti pri plnení tejto zmluvy na ŽP. Poskytovateľ preberá vo vzťahu ku objednávateľovi plnú zodpovednosť za ekologickú ujmu, ktorú pri plnení tejto zmluvy spôsobí.

10.2 Bez odovzdania a prevzatia pracoviska potvrdeného písomným protokolom/záznamom poskytovateľ nesmie začať vykonávať stavebné práce týkajúce sa diela.

O odovzdaní a prevzatí pracoviska a zmluvné strany spíšu písomný protokol v dvoch (2) vyhotoveniach, po jednom (1) vyhotovení pre každú zmluvnú stranu, v ktorom uvedú najmä:

1. stav, v akom sa pracovisko nachádza v deň odovzdania a prevzatia,
2. zoznam zariadenia a jeho stav, ak sa v/na pracovisku nachádza,
3. zoznam podmienok pre prevzatie pracoviska (napr. bankové záruky, poistné zmluvy, dokumentácia vypracovaná poskytovateľom pred prevzatím pracoviska a pod.) s vyhodnotením ich splnenia,
4. miesto a dátum spísania protokolu,
5. podpis objednávateľa a poskytovateľa.

10.3 Za vytvorenie podmienok na zaistenie BOZP, PO a ochrany ŽP, zabezpečenie vecí/materiálov pred odcudzením/zničením/poškodením, udržiavanie čistoty a poriadku,  vybavenie pracoviska na bezpečný výkon práce za účelom plnenia tejto zmluvy a dodržiavanie všeobecne záväzných právnych predpisov, ako aj technických noriem (aj keď nie sú všeobecne záväzné) pri plnení tejto zmluvy na pracovisku zodpovedá v plnom rozsahu a výlučne poskytovateľ.

* 1. Poskytovateľ vyhlasuje, že bude vykonávať činnosť podľa tejto zmluvy výlučne takými fyzickými osobami, ktorých zdravotný stav, schopnosti, vek, kvalifikačné predpoklady a odborná spôsobilosť zodpovedajú činnosti podľa tejto zmluvy, a to podľa právnych predpisov všeobecne, ako aj osobitne podľa právnych predpisov a ostatných predpisov na zaistenie BOZP, a to bez ohľadu na jeho právny vzťah k uvedeným fyzickým osobám (ďalej len „**zamestnanci**“). Zamestnancom sa na účely tohto článku rozumejú všetky fyzické osoby, ktoré sa budú podieľať na plnení tejto zmluvy, okrem zamestnancov objednávateľa, a to poskytovateľ, ak je fyzickou osobou, a jeho spolupracujúce osoby, jeho zamestnanci, jeho subdodávatelia, ak sú fyzickými osobami, a ich spolupracujúce osoby a ich zamestnanci.

* 1. Poskytovateľ je povinný preukázateľne informovať zamestnancov o nebezpečenstvách a ohrozeniach, ktoré sa pri plnení zmluvy môžu vyskytnúť, a o výsledkoch posúdenia rizika, o preventívnych opatreniach a ochranných opatreniach, ktoré vykonal poskytovateľ alebo objednávateľ na zaistenie BOZP, PO a ochrany ŽP a ktoré sa vzťahujú všeobecne na zamestnancov a na nimi vykonávané práce na pracovisku pri plnení tejto zmluvy, o opatreniach a postupe v prípade poškodenia zdravia vrátane poskytnutia prvej pomoci, ako aj o opatreniach a postupe v prípade zdolávania požiaru, záchranných prác a evakuácie, a preukázateľne ich poučiť o pokynoch na zaistenie BOZP, PO a ochranu ŽP platných pre pracovisko (ďalej len „**preškolenie**“). Za účelom preškolenia objednávateľ poskytol poskytovateľovi písomné informácie a pokyny na zaistenie BOZP, PO a ochranu ŽP platné pre pracovisko, čo poskytovateľ potvrdzuje podpisom tejto zmluvy. V prípade, že na pracovisku budú zároveň so poskytovateľom vykonávať akékoľvek práce aj tretie osoby (vrátane subdodávateľov poskytovateľa), je poskytovateľ povinný v súlade s ustanoveniami § 18 ods. 1 zákona č. 124/2006 Z. z. v znení neskorších predpisov uzavrieť s takýmito osobami dohodu, predmetom ktorej bude dohoda poskytovateľa a týchto osôb na prevencii, príprave a vykonávaní opatrení na zaistenie bezpečnosti a ochrany zdravia pri práci, koordinácia činností a vzájomná informovanosť, inak práce na pracovisku nie je poskytovateľ oprávnený vykonávať. Jedno vyhotovenie podpísanej dohody je poskytovateľ povinný bez zbytočného odkladu doručiť objednávateľovi.

* 1. Po prevzatí pracoviska poskytovateľom platí, že pracovisko je náležite zabezpečené a vybavené na bezpečný výkon práce za účelom plnenia tejto zmluvy, poskytovateľ dostal potrebné a dostatočné informácie a pokyny na zaistenie BOZP, PO a ochranu ŽP platné pre pracovisko a že plnenie žiadnych ďalších povinností na úseku BOZP, PO a ochrany ŽP sa zo strany objednávateľa nevyžaduje. Poskytovateľ je povinný písomne uplatňovať u objednávateľa nedostatky týkajúce sa BOZP, PO a ochrany ŽP, ktoré sa vyskytnú neskôr pri plnení tejto zmluvy, za odstránenie ktorých zodpovedá objednávateľ.
	2. Objednávateľ nie je povinný zabezpečovať zamestnancom sprevádzanie na pracovisku. Objednávateľ je na základe svojho rozhodnutia oprávnený vystaviť zamestnancom bezdotykové identifikačné karty, ktoré ich budú oprávňovať na vstup a pohyb na pracovisku v súlade s požiadavkami objednávateľa na plnenie tejto zmluvy. Bezdotykové identifikačné karty budú poskytovateľovi vydané po uzatvorení tejto zmluvy a preškolení. Za tým účelom je poskytovateľ povinný bez zbytočného odkladu po uzatvorení tejto zmluvy odovzdať objednávateľovi zoznam zamestnancov a tento priebežne aktualizovať. V zozname je povinný uvádzať aj zamestnávateľov jednotlivých zamestnancov. Poskytovateľ a jeho zamestnanci sú povinní dodržiavať podmienky používania bezdotykových identifikačných kariet na pracovisku. Po splnení/ukončení tejto zmluvy je poskytovateľ povinný do 3 dní bezdotykové identifikačné karty vrátiť objednávateľovi. V prípade porušenia tejto povinnosti je objednávateľ oprávnený požadovať od poskytovateľa zmluvnú pokutu vo výške 67,- EUR za každú nevrátenú bezdotykovú identifikačnú kartu v stanovenej lehote.

* 1. Zamestnanci nesmú na pracovisku požívať alkoholické nápoje, omamné látky, psychotropné látky alebo prípravky a plniť túto zmluvu pod ich vplyvom. Ďalej musia dodržiavať zákaz fajčenia a musia používať a nosiť osobné ochranné pracovné pomôcky a prostriedky.

* 1. Poskytovateľ je povinný ihneď oznámiť objednávateľovi vznik každého pracovného úrazu zamestnanca, ku ktorému dôjde na pracovisku.

* 1. Ak pri plnení tejto zmluvy ide o činnosť so zvýšeným nebezpečenstvom vzniku požiaru, poskytovateľ je povinný postupovať tak, aby bola zabezpečená PO, najmä vydáva písomný pokyn na zabezpečenie PO a písomné povolenie na činnosť, ak sa vyžaduje, zriaďuje protipožiarnu asistenčnú hliadku a zabezpečuje plnenie jej úloh a odbornú prípravu a zabezpečuje potrebné množstvo vhodných druhov hasiacich prostriedkov a iných vecných prostriedkov PO.

* 1. Poskytovateľ je povinný bez zbytočného odkladu ohlásiť objednávateľovi ekologickú ujmu, ktorú pri plnení tejto zmluvy spôsobí on alebo jeho subdodávatelia, najmä je povinný ohlásiť mimoriadne zhoršenie alebo ohrozenie kvality vôd alebo iných zložiek ŽP alebo únik znečisťujúcich látok pri manipulácii s nimi alebo pri ich preprave. Prípadmi mimoriadneho zhoršenia alebo ohrozenia kvality vôd sú najmä úniky znečisťujúcich látok súvisiace s ich manipuláciou a prepravou (ropné látky, chemikálie, náterové hmoty a pod.) do voľnej pôdy a do prostredia súvisiaceho s povrchovou alebo podzemnou vodou, technické poruchy a chyby na strojných zariadeniach, dopravných prostriedkoch a strojných mechanizmoch, ktoré sú príčinou úniku znečisťujúcich látok do okolitého prostredia.

* 1. V rámci ochrany ŽP je poskytovateľ povinný predchádzať vzniku odpadov a s prípadnými odpadmi vznikajúcimi pri plnení tejto zmluvy je povinný nakladať alebo inak zaobchádzať v súlade s právnymi predpismi na úseku odpadového hospodárstva (ďalej len „**OH**“) tak, aby bol naplnený jeho účel. Súčasťou plnenia podľa tejto zmluvy je aj zhodnotenie a zneškodnenie všetkých odpadov, ktoré v súvislosti s plnením poskytovateľa podľa tejto zmluvy vzniknú, a to výlučne na náklady poskytovateľa.  Pred začatím vykonávania stavebných prác týkajúcich sa diela a za účelom plnenia povinností podľa tohto odseku a bodu 10.13 tohto článku je poskytovateľ povinný navrhnúť systém na monitorovanie a evidenciu vzniku odpadov vznikajúceho pri vykonávaní diela vrátane odpadu z obalov (ďalej len „**odpad**“), zaškoliť zamestnancov o správnom postupe pri nakladaní s odpadmi a triedení odpadov za účelom minimalizácie vzniku odpadov a optimalizácie nakladania s odpadmi a zabezpečiť zhodnotenie a recykláciu stavebného odpadu a odpadu z demolácií (ďalej len „**stavebný odpad**“) prostredníctvom spoločnosti, ktorá je podľa zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov alebo rovnocennej právnej úpravy členského štátu a na základe príslušného súhlasu oprávnená vykonávať zhodnocovanie a recykláciu stavebného odpadu, a to preukázateľným uzatvorením zmluvného vzťahu s touto spoločnosťou o fyzickom nakladaní so vzniknutými stavebnými odpadmi s minimálnym rozsahom zmluvných podmienok upravujúcich:
1. druhy stavebných odpadov, s ktorými bude nasledujúci držiteľ odpadu fyzicky nakladať,
2. spôsob nakladania so stavebnými odpadmi u nasledujúceho držiteľa odpadu,
3. plánovaný spôsob spracovania stavebných odpadov v prvom zariadení na spracovanie odpadov, ak nejde o spracovateľa odpadu, a
4. povinnosť byť držiteľom oprávnenia na nakladanie so stavebnými odpadmi platným počas trvania zmluvného vzťahu.

Uvedené poskytovateľ preukáže objednávateľovi pred začatím vykonávania stavebných prác týkajúcich sa diela. Poskytovateľ je ďalej povinný písomne oznámiť objednávateľovi najneskôr sedem pracovných dní pred začatím demolačných prác spôsob selektívnej demolácie obsahujúci aj druh, kategóriu, predpokladané množstvo odpadu a plánovaný spôsob, ktorým bude odpad zhodnocovaný, a najneskôr v lehote 60 dní po ukončení demolačných prác vyhodnotenie selektívnej demolácie obsahujúce druh, kategóriu, množstvo odpadu a spôsob, ktorým bol odpad zhodnocovaný.

10.13 Poskytovateľ je povinný používať systém separovaného zberu odpadu na pracovisku podľa podkladovej dokumentácie (časť zhromažďovanie, odvoz a zhodnocovanie odpadu) a systém na monitorovanie a evidenciu vzniku odpadov podľa bodu 10.12 tohto článku. Ak pri plnení tejto zmluvy vznikne stavebný odpad, odpad z vecí, ktoré nie sú vo vlastníctve objednávateľa (najmä z vecí vnesených na pracovisko poskytovateľom vrátane obalov), alebo komunálny odpad, poskytovateľ je povinný plniť povinnosti držiteľa odpadu pre tieto odpady a ďalšie povinnosti súvisiace s nakladaním s týmito odpadmi (napr. § 77 a nasl. zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov) pre tieto odpady, pričom za plnenie týchto povinností zodpovedá v plnom rozsahu a výlučne poskytovateľ; so stavebnými odpadmi (okrem kovového šrotu) je poskytovateľ povinný nakladať tak, že ich zabezpečí pred nežiaducim únikom a zabezpečí ich odvoz na miesto zhodnotenia a zabezpečí ich zhodnotenie prostredníctvom oprávnenej spoločnosti podľa bodu 10.12 tohto článku. Najmenej 80 % množstva stavebného odpadu (najmä betón, železobetón, tehly, dlaždice, asfalty, zeminy, drevo a sklo) určeného vo výkaze výmer (okrem kovového šrotu, nebezpečného odpadu, odpadu z izolačného materiálu a odpadu, ktorý vznikol pri výkopových prácach a zásypoch) musí byť zhodnotených recykláciou (najmä recykláciou alebo spätným získavaním ostatných anorganických materiálov oprávnenou spoločnosťou podľa bodu 10.12 tohto článku). Potvrdenie o príslušnom zhodnotení je poskytovateľ povinný odovzdať objednávateľovi (najmä vážne lístky) na preukázanie splnenia uvedených povinností. Inak sa za pôvodcu odpadu považuje objednávateľ, pričom pred vznikom tohto odpadu je poskytovateľ povinný oznámiť objednávateľovi (oddelenie ŽP) druh a predpokladané množstvo odpadu a s týmto odpadom nakladať podľa pokynov objednávateľa, najmä zabezpečiť ho pred znehodnotením, odcudzením alebo iným nežiaducim únikom, zhromaždiť odpad oddelene podľa druhov odpadov, kovový šrot odovzdať objednávateľovi očistený od škodlivín a iných zložiek odpadu, nebezpečný odpad odovzdať do centrálneho zhromaždiska nebezpečných odpadov objednávateľa, odpadové oleje odovzdať do centrálneho zhromaždiska odpadových olejov objednávateľa a ostatný odpad do centrálneho zhromaždiska ostatných odpadov objednávateľa.

* 1. Poskytovateľ je povinný na požiadanie objednávateľa preukázať splnenie svojich povinností na úseku BOZP, PO a ochrany a tvorby ŽP vrátane OH v lehote troch (3) pracovných dní odo dňa doručenia žiadosti objednávateľa, a to najmä predložením dokladov preukazujúcich preškolenie zamestnancov, predložením oprávnení zamestnancov na výkon činnosti podľa tejto zmluvy a predložením dokladov o určení bezpečných pracovných postupov pre činnosti vykonávané podľa tejto zmluvy. Poskytovateľ  sa zároveň zaväzuje dodržiavať Zásady dodržiavania ochrany životného prostredia v podmienkach MHTH, a.s. ktoré sú ako príloha č. 5 neoddeliteľnou súčasťou tejto zmluvy.

* 1. Poskytovateľ zodpovedá objednávateľovi za všetky škody spôsobené porušením akejkoľvek povinnosti na úseku BOZP, PO a ochrany a tvorby ŽP vrátane OH. Za škodu sa na účely tejto zmluvy považujú aj sankcie (pokuty) uložené príslušnými štátnymi orgánmi a orgánmi verejnej správy za porušenie povinnosti na úseku BOZP, PO a ochrany a tvorby ŽP vrátane OH, ak tieto povinnosti podľa tohto článku zaťažovali poskytovateľa a nie objednávateľa, ktoré boli objednávateľovi po vyčerpaní opravných prostriedkoch uložené, ak objednávateľ riadne a včas umožnil poskytovateľovi uplatňovať v príslušných konaniach všetky dostupné návrhy, opravné prostriedky a námietky, o ktorých uplatnenie v týchto konaniach alebo za účelom začatia opravných konaní poskytovateľ objednávateľa písomne požiadal, a ak náklady spojené s uplatňovaním týchto návrhov, opravných prostriedkov a námietok poskytovateľ objednávateľovi na jeho žiadosť zaplatil.

* 1. Porušovanie pravidiel BOZP, PO a ochrany a tvorby ŽP vrátane OH zo strany poskytovateľa oprávňuje objednávateľa bez ďalšieho kedykoľvek od tejto zmluvy odstúpiť.
	2. Objednávateľ je oprávnený požadovať od poskytovateľa zmluvnú pokutu vo výške 2000,- € za každé porušenie povinnosti vyplývajúcej z pravidiel BOZP a OPP podľa tejto zmluvy, ak nie je pre konkrétne porušenie v zmluve alebo jej prílohách uvedená osobitná pokuta.
	3. Poskytovateľ sa zaväzuje pri plnení tejto zmluvy a počas jej trvania dodržiavať zákaz nelegálneho zamestnávania v rozsahu stanovenom právnymi predpismi. Poskytovateľ vyhlasuje, že sa objednávateľ môže spoľahnúť na to, že neporušuje a počas trvania tejto zmluvy neporuší zákaz nelegálneho zamestnávania, a objednávateľ sa na toto vyhlásenie poskytovateľa spolieha. Poskytovateľ sa zaväzuje nahradiť objednávateľovi všetku škodu, ktorá by mohla vzniknúť objednávateľovi tým, že objednávateľ príjme od poskytovateľa prácu alebo službu podľa tejto zmluvy, ktorú mu poskytovateľ poskytne prostredníctvom fyzickej osoby, ktorú nelegálne zamestnáva alebo zamestná. Za škodu sa na účely tohto ustanovenia považujú aj pokuty, ktoré bude musieť objednávateľ zaplatiť za porušenie zákazu prijať prácu alebo službu, ktorú mu na základe tejto zmluvy dodá alebo poskytne poskytovateľ prostredníctvom fyzickej osoby, ktorú nelegálne zamestnáva alebo zamestná. Porušenie podľa tohto odseku zo strany poskytovateľa je podstatné porušenie tejto zmluvy.

**11. ZÁVEREČNÉ USTANOVENIA**

11.1 Právne vzťahy, ktoré nie sú upravené zmluvou sa spravujú príslušnými ustanoveniami Obchodného zákonníka a ostatnými všeobecne záväznými právnymi predpismi. Súdy Slovenskej republiky majú výlučnú právomoc na rozhodovanie akýchkoľvek sporov týkajúcich sa tejto zmluvy.

11.2 Ustanovenia tejto zmluvy, možno meniť a/alebo dopĺňať len vo forme písomných dodatkov podpísaných oboma zmluvnými stranami.

11.3 Táto zmluva je povinne zverejňovanou zmluvou v zmysle ustanovenia § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov (ďalej len „**zákon č. 211/2000 Z.z.**“), v dôsledku čoho podlieha povinnému zverejneniu podľa tohto ustanovenia zákona č. 211/2000 Z. z. a to nepretržite počas existencie záväzkov vzniknutých z tejto Zmluvy, minimálne však po dobu stanovenú zákonom č. 211/2000 Z. z.

11.4 Táto zmluva nadobúda platnosť dňom jej podpisu oboma zmluvnými stranami a  účinnosť nasledujúci deň po dni jej zverejnenia s  poukazom na ustanovenie § 47a zákona č. 40/1964 Zb. Občianskeho zákonníka v znení neskorších predpisov.

11.5 V prípade, že akékoľvek ustanovenie tejto zmluvy je alebo sa stane neplatným, neúčinným a/alebo nevykonateľným, nie je tým dotknutá platnosť, účinnosť a/alebo vykonateľnosť ostatných ustanovení zmluvy, pokiaľ to nevylučuje v zmysle všeobecne záväzných právnych predpisov samotná povaha takého ustanovenia. Zmluvné strany sa zaväzujú bez zbytočného odkladu po tom, ako zistia, že niektoré z ustanovení tejto zmluvy je neplatné, neúčinné a/alebo nevykonateľné, nahradiť dotknuté ustanovenie ustanovením novým, ktorého obsah bude v čo najväčšej miere zodpovedať vôli zmluvných strán v čase uzatvorenia tejto zmluvy.

11.6 Táto zmluva je uzatvorená v 2 (dvoch) vyhotoveniach, z ktorých každá zmluvná strana obdrží 1 (jedno) vyhotovenie.

11.7 Zmluvné strany vyhlasujú, že si túto zmluvu pozorne prečítali, jej obsahu porozumeli a ten predstavuje ich skutočnú a slobodnú vôľu zbavenú akéhokoľvek omylu. Svoje prejavy vôle obsiahnuté v tejto zmluve zmluvné strany považujú za určité a zrozumiteľne, vyjadrené nie v tiesni a nie za nápadne nevýhodných podmienok. zmluvným stranám nie je známa žiadna okolnosť, ktorá by spôsobovala neplatnosť' niektorého z ustanovení tejto zmluvy. Zmluvné strany na znak svojho súhlasu s obsahom tejto zmluvy túto zmluvu bez výhrad podpísali.

11.8. Neoddeliteľnou súčasťou tejto zmluvy sú prílohy:

Príloha č. 1: Zoznam SHZ

Príloha č. 2: Cenník výkonov za poskytnuté služby

Príloha č. 3: Harmonogram výkonov

Príloha č. 4: Zásady dodržiavania ochrany životného prostredia v podmienkach MH Teplárenský holding, a.s.

Príloha č. 5: Zoznam subdodávateľov

Príloha č. 6 Podmienky bezpečného výkonu prác

V Bratislave, dňa.......................... V ................., dňa:................................

objednávateľ: poskytovateľ:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ing. Miroslav Kavuľa

generálny riaditeľ

MH Teplárenský holding, a.s.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ing. Ján Kluch

finančný riaditeľ

MH Teplárenský holding, a.s

Príloha č. 4

**Zásady dodržiavania ochrany životného prostredia**

**v podmienkach MH Teplárenský holding, a.s.**

1. **Všeobecné ustanovenia**
	1. Zásady dodržiavania ochrany životného prostredia v podmienkach MH Teplárenský holding, a.s., (ďalej len „Zásady“) sú neoddeliteľnou súčasťou zmluvy/objednávky.
	2. Odchylné dojednania v zmluve majú prednosť pred znením Zásad.
	3. Uplatnením zmluvných pokút za nesplnenie povinností dodávateľa (zhotoviteľa)/nájomcu uvedených v Zásadách, nie je dotknuté právo objednávateľa/prenajímateľa na náhradu škody v celom rozsahu.
	4. Ustanovenia, uvedené v týchto Zásadách platia v rovnakom rozsahu aj pre všetkých subdodávateľov a zamestnancov subdodávateľov, ktorí majú uzavretú zmluvu s dodávateľom (zhotoviteľom) za účelom dodávky plnenia alebo jej časti.
	5. Dodávateľ (zhotoviteľ) sa zaväzuje dodržiavať pri príprave a realizácii predmetu zmluvy všetky právne predpisy vydané v oblasti ochrany životného prostredia.
	6. Nájomca sa zaväzuje dodržiavať pri realizácii predmetu zmluvy všetky právne predpisy vydané v oblasti ochrany životného prostredia.
2. **Zásady dodržiavania ochrany životného prostredia v podmienkach MH Teplárenský holding, a.s.**
	1. **Nakladanie s chemickými látkami a chemickými zmesami**

2.1.1 Dodávateľ (zhotoviteľ)/nájomca je povinný používať chemické látky (CHL) a zmesi (CHZ) v zmysle zákona č. 67/2010 Z.z. o podmienkach uvedenia chemických látok a chemických zmesí na trh a o zmene a doplnení niektorých zákonov (chemický zákon) a nariadenia EÚ č. 1907/2006 o registrácii, hodnotení, autorizácii a obmedzovaní chemikálií (REACH), a nariadenia EÚ č. 1272/2008 o klasifikácii označovaní a balení látok a zmesí (CLP).

1. Dodávateľ (zhotoviteľ) je povinný v dostatočnom časovom predstihu pred začatím plnenia predmetu zmluvy/objednávky (min. 14 dní pred ich dodaním na pracovisko) predložiť oprávnenej osobe objednávateľa (špecialistovi životného prostredia) zoznam CHL a CHZ, ktoré bude pri svojej činnosti v priestoroch objednávateľa používať. K používaným nebezpečným CHL a CHZ je povinný predložiť Kartu bezpečnostných údajov (KBÚ) a na požiadanie pred-registračné, resp. registračné čísla CHL a CHZ v súlade s nariadením REACH. KBÚ musí byť v slovenskom jazyku.
2. Obaly všetkých CHL a CHZ používaných dodávateľom (zhotoviteľom) musia byť označené výstražnými symbolmi a popisnými štítkami v slovenskom jazyku v súlade s platnou legislatívou.
3. Ak dodávateľ (zhotoviteľ) používa iné CHL a CHZ ako bolo dohodnuté, alebo ich obaly nie sú označené výstražnými symbolmi a popisnými štítkami, má objednávateľ právo prerušiť alebo úplne pozastaviť zmluvné výkony dodávateľa (zhotoviteľa).
4. Dodávateľ (zhotoviteľ) je povinný v súvislosti s realizáciou zmluvných výkonov umožniť vykonať oprávnenej osobe objednávateľa (špecialistovi životného prostredia) kontrolu nakladania s CHL a CHZ za účelom preverenia správnosti používaných postupov. Porušenia povinnosti tohto ustanovenia dodávateľom (zhotoviteľom) bude považované za podstatné porušenie zmluvy s možnosťou okamžitého odstúpenia od zmluvy.
5. Nie je povolené dodávateľovi (zhotoviteľovi)/nájomcovi vypúšťať CHL a CHZ do kanalizácie.

2.1.2 Dodávateľ (zhotoviteľ)/nájomca je povinný pri svojej činnosti nakladať s látkami poškodzujúcimi ozónovú vrstvu v súlade so zákonom č. 321/2012 Z.z. o ochrane ozónovej vrstvy v platnom znení.

* 1. **Nakladanie s odpadmi**

2.2.1 Nájomca je zodpovedný za všetky odpady, ktoré vzniknú v súvislosti s jeho činnosťou pri plnení predmetu zmluvy. Odpady, ktoré vznikli v súvislosti s jeho činnosťou, uloží iba v zmluvne určenom priestore (v prenajatom priestore alebo na prenajatom pozemku) a následne zneškodní alebo zhodnotí na vlastné náklady. Nie je povolené odpady vzniknuté  činnosťou nájomcu ukladať na miesta, ktoré nie sú predmetom nájmu, alebo nie sú zmluvne určené na ukladanie odpadov (do kontajnerov, na miesta uloženia odpadov alebo voľne na pozemky vo vlastníctve MH Teplárenský holding, a.s.). Nájomca je povinný a zaväzuje sa nakladať s odpadmi v súlade so zákonom č. 79/2015 Z.z. o odpadoch v znení neskorších predpisov.

2.2.2 Dodávateľ (zhotoviteľ) je povinný ukladať komunálny odpad (plastový, papierový a zmesový komunálny odpad), ktorý vznikne činnosťou jeho zamestnancov, do vlastných PVC vriec alebo iných vhodných nádob. Následne zozbieraný komunálny odpad uloží do kontajnerov, slúžiacich na ukladanie komunálneho a triedeného  odpadu, ktoré sú umiestnené vo vstupnej časti areálov. Nie je povolené ukladať komunálny odpad, ktorý vznikol činnosťou dodávateľa (zhotoviteľa), do veľkokapacitných kontajnerov alebo iných kontajnerov umiestnených v areáloch a priestoroch prevádzok, ktoré sú určené na zhromažďovanie iných druhov odpadov, ani ho voľne umiestňovať na pozemky vo vlastníctve MH Teplárenský holding, a.s.

2.2.3 Dodávateľ (zhotoviteľ) je povinný a zaväzuje sa nakladať s odpadmi v súlade so zákonom č. 79/2015 Z.z. o odpadoch v znení neskorších predpisov:

1. predchádzať vzniku odpadov, obmedzovať ich tvorbu a vzniknuté odpady prednostne zhodnocovať,
2. pri výkone činnosti spojenej so vznikom odpadov sa riadiť pokynmi určenej kontaktnej osoby objednávateľa,
3. zhromažďovať odpady roztriedené podľa druhu odpadov a zabezpečiť ich pred znehodnotením, odcudzením alebo iným nežiaducim únikom, pričom priestory na zhromažďovanie odpadov určí dodávateľovi (zhotoviteľovi) objednávateľ (určená kontaktná osoba v súčinnosti so špecialistom životného prostredia),
4. zhromažďovať oddelene nebezpečné odpady podľa ich druhov, označovať ich určeným spôsobom (názvom odpadu, grafickým symbolom nebezpečných vlastností a identifikačným listom odpadu), miesto zhromažďovania nebezpečných odpadov zaistiť pred únikom škodlivín do pôdy, vody, ovzdušia.

2.2.4 Ak je súčasťou predmetu zmluvy/objednávky aj záväzok dodávateľa (zhotoviteľa) na  zhodnotenie alebo zneškodnenie odpadov:

1. predloží dodávateľ (zhotoviteľ) v dostatočnom časovom predstihu pred začatím plnenia predmetu zmluvy/objednávky oprávnenej osobe objednávateľa (špecialistovi životného prostredia) kópiu vlastného oprávnenia na zhodnocovanie alebo zneškodňovanie odpadov, resp. kópiu oprávnenia organizácie, ktorá bude pre dodávateľa (zhotoviteľa) túto činnosť vykonávať. V prípade nakladania s nebezpečným odpadom a/alebo prepravy nebezpečného odpadu z MH Teplárenský holding, a.s. na miesto zhodnotenia, alebo zneškodnenia odpadu dodávateľa (zhotoviteľa), tiež kópiu platného súhlasu na nakladanie a/alebo prepravu nebezpečného odpadu. Dodávateľ (zhotoviteľ) v dostatočnom časovom predstihu pred ukončením platnosti oprávnení a/alebo súhlasov a/alebo rozhodnutí uvedených v tomto písmene predloží oprávnenej osobe objednávateľa (špecialistovi životného prostredia) kópie novo vydaných dokumentov od príslušných orgánov štátnej správy odpadového hospodárstva, a to počas celej doby platnosti zmluvného vzťahu.
2. vzniknutý odpad zneškodní dodávateľ (zhotoviteľ) v súlade so zákonom č. 79/2015 Z.z. o odpadoch v znení neskorších predpisov, na vlastné náklady. Za škody spôsobené manipuláciou so znečisťujúcimi látkami plne zodpovedá dodávateľ (zhotoviteľ). V prípade vzniku odpadov (ostatných a nebezpečných) podľa vyhlášky č. 365/2015 Z.z. (katalóg odpadov), je dodávateľ (zhotoviteľ) povinný zabezpečiť prednostne ich zhodnotenie prostredníctvom osoby oprávnenej nakladať s odpadmi. V prípade, že nie je možné ich zhodnotenie, zabezpečí ich zneškodnenie v zmysle zákona č. 79/2015 Z.z. o odpadoch v znení neskorších predpisov. Doklady o zneškodnení odpadov (vážne lístky s uvedením ceny) odovzdá dodávateľ (zhotoviteľ) pri preberacom konaní zamestnancovi objednávateľa zodpovedného za realizáciu predmetu zmluvy.
3. dodávateľ (zhotoviteľ) sa zaväzuje vzniknutý kovový šrot a farebné kovy (ako napr. 17 04 05 železo a oceľ, 17 04 01 meď, bronz, mosadz, 17 04 11 káble iné ako uvedené v 17 04 10, 17 04 07 zmiešané kovy) odovzdať na zhodnotenie v zmysle vyššie uvedeného zákona o odpadoch, odvezením do objednávateľom určeného výkupu kovového šrotu a farebných kovov. Váženie kovového odpadu vykoná dodávateľ (zhotoviteľ) za prítomnosti určeného zamestnanca objednávateľa, zodpovedného za realizáciu diela. Kovový šrot dodávateľ (zhotoviteľ) odovzdá do výkupu tak, aby kópie vážnych lístkov mohol odovzdať do 3 pracovných dní technickému dozoru objednávateľa, najneskôr však do 25. dňa v príslušnom kalendárnom mesiaci. Objednávateľ následne vyfakturuje cenu za odovzdaný šrot dodávateľovi (zhotoviteľovi).
4. v prípade, že realizácia diela prechádza z jedného kalendárneho roka do druhého, a v prípade vzniku ostatných a nebezpečných odpadov podľa vyhlášky č. 365/2015 Z.z. (katalóg odpadov), je dodávateľ (zhotoviteľ) povinný odovzdať doklady o odovzdaní odpadov (vážne lístky) zamestnancovi objednávateľa zodpovedného za realizáciu diela do 31.12. príslušného kalendárneho roka. Zvyšné doklady o zneškodnení odpadov odovzdá zodpovednému zamestnancovi objednávateľa pri preberacom konaní.
5. v prípade vzniku nebezpečných odpadov podľa vyhlášky č. 365/2015 Z.z. (katalóg odpadov), ktoré vzniknú počas realizácie investičných akcií a opráv, objednávateľ vyplní a potvrdí: Sprievodný list nebezpečných odpadov a Identifikačný list nebezpečných odpadov (tlačivá predpísané vyhláškou č. 366/2015 Z.z. o evidenčnej povinnosti a ohlasovacej povinnosti) a označí nebezpečný odpad symbolom nebezpečnosti.
6. v prípade vzniku stavebných odpadov a odpadov z demolácií je dodávateľ (zhotoviteľ) povinný s nimi nakladať v zmysle vyhlášky č. 344/2022 Z.z. o stavebných odpadoch a odpadoch z demolácií. Najneskôr 7 dní pred začatím demolačných prác predloží dodávateľ (zhotoviteľ) oprávnenej osobe objednávateľa (špecialistovi životného prostredia) informácie o spôsobe selektívnej demolácie obsahujúce aj druh, kategóriu, predpokladané množstvo odpadu a plánovaný spôsob, ktorým bude odpad zhodnocovaný alebo zneškodňovaný. Po ukončení demolačných prác, najneskôr do 80 dní, predloží dodávateľ (zhotoviteľ) oprávnenej osobe objednávateľa (špecialistovi životného prostredia) vyhodnotenie selektívnej demolácie obsahujúcej druh, kategóriu, množstvo odpadu a spôsob, ktorým bol odpad zhodnocovaný alebo zneškodňovaný.

2.2.5 Dodávateľ (zhotoviteľ)/nájomca je povinný v súvislosti s realizáciou zmluvných výkonov umožniť vykonať oprávnenej osobe objednávateľa/prenajímateľa (špecialistovi životného prostredia) kontrolu nakladania s odpadmi za účelom preverenia správnosti používaných postupov. Porušenia povinnosti tohto ustanovenia dodávateľom (zhotoviteľom)/ nájomcom bude považované za podstatné porušenie zmluvy s možnosťou okamžitého odstúpenia od zmluvy.

* 1. **Nakladanie so znečisťujúcimi látkami**
		1. Dodávateľ (zhotoviteľ)/nájomca je povinný a zaväzuje sa nakladať so znečisťujúcimi látkami (ZL) v zmysle požiadaviek zákona č. 364/2004 Z.z. o vodách, v platnom znení tak, aby nedošlo k ohrozeniu a znečisteniu pôdy, vôd a úniku ZL do kanalizácie. Zároveň je povinný svoju činnosť vykonávať tak, aby preventívnymi opatreniami predchádzal úniku, mimoriadnemu zhoršeniu alebo ohrozeniu kvality vôd. V prípade, že dôjde činnosťou dodávateľa (zhotoviteľa)/nájomcu k znečisteniu pôdy, povrchových alebo podzemných vôd, nezabezpečených plôch, túto skutočnosť neodkladne ohlási špecialistovi životného prostredia objednávateľa/prenajímateľa a dodávateľ (zhotoviteľ)/nájomca, ktorý svojou činnosťou spôsobil únik ZL,  je povinný vykonať nevyhnutné opatrenia na zamedzenie šírenia znečistenia a rizika kontaminácie zložiek životného prostredia.
		2. Dodávateľ (zhotoviteľ)/nájomca je povinný skladovať ZL v zabezpečených priestoroch, používané ZL je povinný ukladať do záchytných vaničiek a ukladať ich a manipulovať s nimi takým spôsobom, aby zabránil ich úniku.
		3. Dodávateľ (zhotoviteľ)/nájomca zabezpečí zachytenie prípadných únikov prevádzkových kvapalín z motorových vozidiel použitím záchytných vaničiek a sorpčných prostriedkov.
		4. Nájomca zodpovedá za kvalitu odpadových vôd vypúšťaných z prenajatých priestorov prípojkou vo vlastníctve MH Teplárenský holding, a.s do verejnej kanalizácie. Do kanalizácie možno vypúšťať len také odpadové vody, ktoré svojou kvalitou spĺňajú všetky ukazovatele určené vlastníkom a prevádzkovateľom lokálnej verejnej kanalizácie v jeho prevádzkovom poriadku.
	2. **Udržiavanie čistoty a poriadku na prenajatých pozemkoch**

Nájomca je povinný udržiavať na prenajatých pozemkoch čistotu a poriadok, v prípade trávnatých porastov zabezpečiť ich pravidelné kosenie a odstraňovať na prenajatých pozemkoch náletové dreviny.

1. **Zodpovednosť za sankcie uplatnené orgánom štátnej správy ochrany životného prostredia a náhrada škody**
	1. Dodávateľ (zhotoviteľ)/nájomca je povinný nahlasovať špecialistovi životného prostredia objednávateľa/prenajímateľa nedostatky a poruchy, ktoré by mohli ohroziť alebo priamo ohrozujú jednu alebo viac zložiek životného prostredia.
	2. V prípade vzniku ohrozenia životného prostredia zo strany dodávateľa (zhotoviteľa) /nájomcu, je dodávateľ (zhotoviteľ)/nájomca zodpovedný za odstránenie príčiny, následkov i za prípadnú finančnú náhradu škody v celom rozsahu do 15 dní od jej vyfakturovania objednávateľom/prenajímateľom.
	3. Ak v prípade zistenia poškodenia životného prostredia spôsobeného dodávateľom (zhotoviteľom)/nájomcom uplatní voči objednávateľovi/prenajímateľovi orgán štátnej správy ochrany životného prostredia sankcie, dodávateľ (zhotoviteľ)/nájomca sa zaväzuje tieto uhradiť v celom rozsahu do 15 dní od ich vyfakturovania objednávateľom.

3.4 V prípade porušenia predpisov vzťahujúcich sa na ochranu životného prostredia v priestoroch objednávateľa/prenajímateľa, spôsobených zamestnancami dodávateľa (zhotoviteľa)/nájomcu, môže si objednávateľ/prenajímateľ uplatniť u dodávateľa (zhotoviteľa)/nájomcu zmluvnú pokutu vo výške 1.000,- EUR za každé porušenie. Porušenie povinností tohto ustanovenia dodávateľom (zhotoviteľom)/nájomcom bude považované za podstatné porušenie zmluvy s možnosťou okamžitého odstúpenia od zmluvy.

3.5 V prípade, že dodávateľ (zhotoviteľ)/nájomca spôsobí škodu na životnom prostredí, je povinný zabezpečiť jej odstránenie a uvedenie kontaminovaného priestoru/pozemku do uspokojivého stavu. V prípade, že tak nevykoná, zabezpečí odstránenie environmentálnej škody objednávateľ/prenajímateľ a dodávateľ (zhotoviteľ)/nájomca je povinný uhradiť náklady spojené s jej odstránením.

1. **Oznamovanie havárií**

V prípade úniku znečisťujúcich látok alebo vzniku havárie, pri ktorom hrozí riziko poškodenia zložiek životného prostredia, je dodávateľ (zhotoviteľ)/nájomca povinný oznámiť udalosť určenej kontaktnej osobe objednávateľa/prenajímateľa (špecialistovi životného prostredia, prípadne manažérovi životného prostredia).

1. **Kontaktné údaje objednávateľa/prenajímateľa za oblasť ochrany životného prostredia**

* 1. Špecialista životného prostredia

Mayerová Alexandra

Tel.: +421 908910039

e-mail: alexandra.mayerova@mhth.sk

# Príloha č. 5 – Zoznam subdodávateľov

|  |  |  |  |  |  |
| --- | --- | --- | --- | --- | --- |
| Zoznam subdodávateľov (v tejto prílohe ďalej len „**subdodávateľ**) | **Údaj o predpokladaných finančných plneniach v prospech subdodávateľa [€]** |  |  |  |  |
| **Označenie (zvyčajne obchodného) registra, v ktorom je subdodávateľ zapísaný, a číslo zápisu** |  |  |  |  |
| **IČO subdodávateľa** |  |  |  |  |
| **Sídlo alebo miesto podnikania subdodávateľa** |  |  |  |  |
| **Obchodné meno subdodávateľa** |  |  |  |  |

Príloha č. 6 Podmienky bezpečného výkonu prác

**Podmienky bezpečného výkonu prác**

**Čl. I**

**Základné pojmy**

1. Na účely tejto prílohy sa Objednávateľom rozumie objednávateľ podľa zmluvy a Dodávateľom zhotoviteľ podľa zmluvy.

**Čl. II**

**Práva a povinnosti Objednávateľa**

1. Právo vykonávať kontrolu dodržiavania povinností, počas plnenia predmetu zmluvy, vyplývajúcich pre dodávateľa z podmienok prác, majú najmä, nie však výlučne nasledovní zamestnanci objednávateľa:
	* 1. vedúci útvaru, ktorý zabezpečuje predmet zmluvy;
		2. zamestnanec útvaru poverený plnením predmetu zmluvy (technický dozor);
		3. špecialista BOZP / manažér BOZP;
		4. koordinátor bezpečnosti.
2. Objednávateľ na základe písomnej žiadosti dodávateľa povolí dodávateľovi vstup a určí všeobecné podmienky vstupu, resp. pohybu v priestoroch objednávateľa podľa predmetu zmluvy.
3. Objednávateľ vydá dodávateľovi pre jeho zamestnancov, resp. tretie osoby v zmysle tohto bodu povolenie pre vstup osôb, vjazd dopravných mechanizmov a donášku pracovných prostriedkov do priestorov objednávateľa. Po ukončení zmluvy v zmysle termínov uvedených v zmluve bude každé povolenie ukončené.
4. Objednávateľ určí podmienky dodávateľovi najneskôr pri odovzdaní a prevzatí staveniska/pracoviska:
	* 1. pre vstup a pohyb osôb, vozidiel a mechanizmov v priestoroch objednávateľa,
		2. miesto a spôsob pripojenia na zdroj technologickej vody,
		3. miesto a spôsob pripojenia na zdroj el. energie – v prípade potreby podmienky pripojenia samostatným staveniskovým rozvádzačom,
		4. sociálne priestory,
		5. skladovacie priestory, miesto na skladovanie,
		6. podmienky používania hasiacich prístrojov, lekárničiek, spôsob poskytovania prvej pomoci.
5. Objednávateľ zabezpečí pre dodávateľa pred začatím prác vstupné oboznámenie, zamerané na:
	* 1. bezpečnosť a ochranu zdravia pri práci (právne a ostatné predpisy BOZP),
		2. ochranu pred požiarmi (právne a ostatné predpisy OPP),
		3. havarijný plán, traumatologický plán, postup pri vzniku pracovného úrazu, spôsob poskytovania prvej pomoci, opatrenia na vykonávanie záchranných prác,
		4. požiarne poplachové smernice – spôsob vyhlásenia požiarneho poplachu, spôsob evakuácie, zabezpečenie protipožiarnej bezpečnosti pri prácach so zvýšeným nebezpečenstvom vzniku požiaru, číslo ohlasovne požiaru, podmienky používania hasiacich prístrojov,
		5. zásady koordinácie vo vzťahu k činnosti, ktorá sa v priestoroch objednávateľa vykonáva (oboznámenie so zákazmi vstupu do iných priestorov spoločnosti, nebezpečnými priestormi, zvláštnym režimom a pod.),
		6. vyskytujúce sa nebezpečenstvá a ohrozenia a ich účinky na zdravie a ochrana pred nimi,
		7. ďalšie súvisiace interné predpisy objednávateľa.

**Čl. III**

**Zodpovednosť za odbornú a zdravotnú spôsobilosť**

Dodávateľ zodpovedá za odbornú spôsobilosť (kvalifikáciu) a zdravotnú spôsobilosť svojich zamestnancov (vrátane subdodávateľov), oboznamovanie s právnymi a ostatnými predpismi na zaistenie bezpečnosti a ochrany zdravia pri práci, za školenie o ochrane pred požiarmi a za inú odbornú spôsobilosť potrebnú pre výkon zmluvných činností v priestoroch objednávateľa podľa predmetu zmluvy a to podľa právnych predpisov a ostatných predpisov na zaistenie BOZP a to bez ohľadu na jeho právny vzťah k fyzickým osobám.

**Čl. IV**

**Zodpovednosti a povinnosti dodávateľa**

1. Dodávateľ je povinný zúčastniť sa pred začiatkom plnenia predmetu zmluvy na oboznámení BOZP a OPP vykonávaným objednávateľom, ktorého obsahom sú miestne podmienky v oblasti BOZP, OPP, predpisy prevádzkovateľa pre dané stavenisko/pracovisko, napr. miestne prevádzkové predpisy, bezpečnostné značenie, osobné ochranné pracovné prostriedky, traumatologický plán a lekárničky, evidencia úrazov a mimoriadnych udalostí, zákazy, nebezpečné priestory, zvláštny režim prác, plán BOZP, požiarne poplachové smernice, evakuačné plány, hasiace prístroje a pod.
2. Dodávateľ je povinný predložiť pred začiatkom prác na vstupnom oboznámení BOZP a OPP všetky povolenia, oprávnenia, osvedčenia, preukazy a doklady zamestnancov potrebné pre danú činnosť podľa zmluvy, resp. objednávky a dokladovať zdravotnú spôsobilosť zamestnancov vykonávajúcich práce dohodnuté podľa zmluvy, resp. objednávky.
3. Dodávateľ je povinný zabezpečiť výkon koordinátora bezpečnosti a koordinátora dokumentácie podľa nariadenia vlády Slovenskej republiky č. 396/2006 Z. z. o minimálnych bezpečnostných a zdravotných požiadavkách na stavenisko.
4. Dodávateľ je povinný vypracovať a odovzdať plán bezpečnosti a ochrany zdravia pri práci v písomnej forme podľa § 3 nariadenia vlády Slovenskej republiky č. 396/2006 Z. z. o minimálnych bezpečnostných a zdravotných požiadavkách na stavenisko.
5. Dodávateľ je povinný písomne dohodnúť spoluprácu zamestnávateľov podľa §18 zákona NR SR č. 124/2006 Z. z. o BOZP v znení neskorších predpisov, ktorí plnia predmet zmluvy resp. objednávky na spoločnom pracovisku tak, že môže byť ohrozená ich bezpečnosť alebo zdravie.
6. Povinnosti dodávateľa pri vybavovaní vstupu:
	* 1. písomne požiadať objednávateľa o povolenie vstupu pre všetkých zamestnancov dodávateľa vrátane subdodávateľov, ktorí budú vykonávať činnosti v zmysle zmluvy;
		2. prílohu k žiadosti bude tvoriť menný zoznam všetkých zamestnancov s uvedením čísla občianskeho preukazu a podpisom všetkých zamestnancov. Menný zoznam bude potvrdený zodpovedným vedúcim zamestnancom dodávateľa s konštatovaním, že všetci uvedení zamestnanci spĺňajú všetky kvalifikačné a zdravotné podmienky pre výkon zmluvných činností. V prípade zmien (zvýšenia počtu, výmena zamestnancov a pod.) je dodávateľ povinný menné zoznamy bezodkladne aktualizovať alebo doplniť;
		3. písomne predložiť objednávateľovi zoznam pracovných prostriedkov, náradia s uvedením výrobného čísla (podľa vlastníctva jednotlivých subdodávateľov); v prípade zmeny resp. doplnenia pracovných prostriedkov bezodkladne aktualizovať predložené zoznamy pracovných prostriedkov, náradia;
		4. písomne požiadať objednávateľa o povolenie vjazdu vozidiel s uvedením typu, EČV a účelu vjazdu vozidla (napr. dovoz materiálu, kontrolná činnosť a pod.).
7. Pre práce v priestoroch objednávateľa je dodávateľ povinný:
	* 1. preukázateľne upozorniť zodpovedného zástupcu objednávateľa na riziká vyplývajúce z činnosti, ktoré bude vykonávať v priestoroch a na staveniskách/pracoviskách a tieto majú vplyv na činnosť zamestnancov objednávateľa;
		2. dodržiavať právne predpisy a ostatné predpisy na zaistenie BOZP a OPP,
		3. dodržiavať usmernenia koordinátora bezpečnosti;
		4. dodržiavať čistotu a poriadok na stavenisku/pracovisku a jeho okolí;
		5. dodržiavať zákaz fajčenia a používania otvoreného ohňa v priestoroch objednávateľa; fajčenie je povolené na vyhradených (označených) miestach na fajčenie;
		6. dodržiavať zákaz požívania alkoholických nápojov alebo omamných a psychotropných látok a zákaz pracovať pod ich vplyvom v priestoroch objednávateľa. Zástupca objednávateľa je oprávnený vykonať dychovú skúšku u zamestnanca dodávateľa preventívne alebo v prípade podozrenia, že tento zákaz je porušený. Zároveň platí zákaz prinášania alkoholických nápojov alebo omamných a psychotropných látok do priestorov a na staveniská/pracoviská objednávateľa;
		7. dodržiavať bezpečnosť premávky na vnútorných komunikáciách objednávateľa; parkovanie v areáli spoločnosti je povolené len na vyznačených miestach a parkoviskách;
		8. rešpektovať bezpečnostné značenia a bezpečnostné signalizačné zariadenia (akustické, optické) na stavenisku/pracovisku ako aj dopravné značenie v areáli;
		9. vybaviť svojich zamestnancov všetkými potrebnými osobnými ochrannými pracovnými prostriedkami (ďalej len „**OOPP**“) zodpovedajúcimi ich ohrozeniu pre výkon činnosti uvedenej v predmete zmluvy, ako aj na povinnosť ich používania (aj v prípade subdodávateľov a fyzickej osoby, ktorá je podnikateľom) a zabezpečí viditeľné označenie zamestnancov (vrátane fyzickej osoby, ktorá je podnikateľom) logom alebo názvom firmy;
		10. zabezpečiť označenie užívaných priestorov názvom firmy Dodávateľa (vymedzených priestorov a pod.);
		11. zdržiavať sa iba na určenom pracovisku a pohybovať sa len v určených priestoroch (rozumie sa aj prístup na určené pracovisko), pre príchod na pracovisko a odchod z pracoviska používať stanovené prístupové komunikácie;
		12. používať výhradne miesta a spôsoby pripojenia el. energie, vody určené objednávateľom pri odovzdaní staveniska/pracoviska;
		13. uskladňovať náradie, materiál a ostatné veci len na mieste, ktoré odsúhlasí objednávateľ pri odovzdaní staveniska/pracoviska;
		14. viesť stavebný denník odo dňa prevzatia staveniska, do ktorého budú zapisované všetky skutočnosti vyplývajúce zo zmluvy. Denník musí mať očíslované strany, znehodnotená strana musí zostať v denníku – nesmie sa vytrhávať;
		15. denne zapisovať a podpisovať záznamy v stavebnom denníku prostredníctvom určenej osoby v tom dni, v ktorom boli práce vykonané alebo nastali okolnosti, ktoré sú predmetom zápisu;
		16. predkladať objednávateľovi stavebný denník na záznam kontrolnej činnosti a zápis prípadných zistených nedostatkov, resp. písomné vyjadrenie stanoviska poverenému zástupcovi objednávateľa priebežne počas výkonu zmluvných činností;
		17. dodávateľ je povinný umožniť objednávateľovi vykonať zápis do staveného denníka o zistených nedostatkoch počas vykonávania predmetu zmluvy;
		18. dodávateľ je povinný k písomnému vyjadreniu stanoviska objednávateľa zapísať svoje stanovisko do denníka max. do 3 dní; v opačnom prípade sa má za to, že dodávateľ s vykonaným zápisom objednávateľa súhlasí;
		19. povinnosť viesť stavebný denník končí odovzdaním staveniska/pracoviska dodávateľom a prevzatím objednávateľom;
		20. zabezpečiť preukázateľné oboznámenie všetkých zamestnancov dodávateľa vrátane zamestnancov subdodávateľov zodpovednými zamestnancami dodávateľa, ktorí sa takéhoto oboznámenia preukázateľne u objednávateľa zúčastnili;
		21. práce so stavebnou mechanizáciou (bager, žeriav a pod.) pod elektrickým vedením nn/vn/vvn a v jeho blízkosti vykonávať až po zaistení a zabezpečení pracoviska elektricky a mechanicky;
		22. dodávateľ je povinný dodržiavať smernice a pokyny objednávateľa pre oblasť ochrany jeho majetku.
8. Dodávateľ je povinný na preukázateľne prevzatom stavenisku/pracovisku dodržiavať predpisy BOZP (napr. zákon č. 124/2006 Z. z. o BOZP v znení neskorších predpisov, vyhlášku Ministerstva práce, sociálnych vecí a rodiny SR č. 147/2013 Z. z., ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností v znení neskorších predpisov, nariadenie vlády SR č. 396/2006 Z. z. o minimálnych bezpečnostných a zdravotných požiadavkách na stavenisko, súvisiace STN a pod.) a ochrany pred požiarmi pri prácach, ktoré bude v zmysle zmluvy vykonávať, a v plnom rozsahu zodpovedá za oblasť BOZP a ochranu pred požiarmi.
9. Dodávateľ v plnom rozsahu zodpovedá za vytvorenie podmienok na zaistenie BOZP a OPP, zabezpečenie a vytvorenie staveniska/pracoviska na bezpečný výkon práce za účelom plnenia zmluvy a dodržiavanie všeobecne záväzných právnych predpisov, ako aj technických noriem.
10. Dodávateľ je povinný v oblasti bezpečnosti práce a ochrany zdravia pri práci a ochrany pred požiarmi dodržiavať okrem zákonných ustanovení aj ustanovenia osobitných interných predpisov vydaných objednávateľom.
11. Vyčlenené priestory bude dodávateľ udržiavať na svoje náklady v súlade s bezpečnostnými, požiarnymi, technickými a hygienickými predpismi.
12. Dodávateľ musí zabezpečiť, aby všetky vlastné pracovné prostriedky (nástroje, stroje, rebríky, lešenia, stavebné stroje, náradie atď.) boli v požadovanom technickom stave, riadne udržiavané, správne inštalované a certifikované, pokiaľ to vyžadujú osobitné predpisy (vrátane predpísaných odborných prehliadok, skúšok a kontrol). Pracovné prostriedky môžu obsluhovať len kvalifikované a skúsené osoby a ich obsluha musí byť vykonávaná v súlade s návodom od výrobcu. Je zakázané používať poškodené pracovné prostriedky, najmä ak sa poškodenie týka ochranných a bezpečnostných prvkov. Zo strany dodávateľa je zakázané používať pracovné prostriedky vo vlastníctve objednávateľa bez súhlasu príslušného zodpovedného zamestnanca objednávateľa.
13. Dodávateľ je povinný dodržiavať podmienky vykonávania činností spojených so zvýšeným nebezpečenstvom vzniku požiaru v zmysle vyhlášky Ministerstva vnútra SR č. 121/2002 Z. z. o požiarnej prevencii v znení neskorších predpisov, príslušných noriem a interných predpisov objednávateľa.
14. Ak dodávateľ spozoruje nebezpečie, ktoré by mohlo ohroziť zdravie alebo životy osôb, alebo spôsobiť prevádzkovú nehodu alebo poruchu technických zariadení, prípadne príznaky takéhoto nebezpečia, je povinný ihneď prerušiť prácu, oznámiť to neodkladne určenému zamestnancovi objednávateľa a podľa možnosti upozorniť všetky osoby, ktoré by mohli byť týmto nebezpečenstvom ohrozené. O prerušení prác musí byť vykonaný zápis v stavebnom denníku.
15. Dodávateľ je plne zodpovedný za prípadné pracovné úrazy vlastných zamestnancov na staveniskách/pracoviskách objednávateľa a za ich registráciu, evidenciu a je povinný plniť povinnosť podľa § 17 zákona č. 124/2006 Z. z. o bezpečnosti a ochrane zdravia pri práci v znení neskorších predpisov a vznik takejto udalosti oznámi bezodkladne aj objednávateľovi (koordinátorovi bezpečnosti, špecialistovi BOZP/manažérovi BOZP), s cieľom zabezpečiť objektívne vyšetrovanie.
16. Dodávateľ je povinný ohlásiť objednávateľovi bez zbytočného odkladu (okamžite) vznik každej nebezpečnej a mimoriadnej udalosti (požiar, výbuch, nehodu, skoro nehodu a pod.), ktorá vznikne na stavenisku/pracovisku.
17. Dodávateľ je povinný nahlásiť pred zahájením prác objednávateľovi plánovaný počet právnických alebo fyzických osôb s uvedením predpokladaného počtu zamestnancov na vykonávanie prác na stavenisku/pracovisku (subdodávateľov), zároveň je povinný viesť evidenciu zamestnancov od ich nástupu do práce až do opustenia staveniska/pracoviska.
18. Dodávateľ je povinný predložiť zodpovednému zástupcovi objednávateľa bez zbytočného odkladu po podpísaní zmluvy, najneskôr však do 3 dní pred začatím plnenia predmetu zmluvy, údaje (meno a priezvisko, resp. obchodný názov, adresa, resp. sídlo, predmet výkonu prác) o právnických a fyzických osobách na vykonávanie prác na stavenisku/pracovisku (podzhotoviteľov). V prípade zmeny uvedených údajov je dodávateľ povinný toto bezodkladne nahlásiť zodpovednému zástupcovi objednávateľa, ktorý zabezpečuje výkon predmetu zmluvy/objednávky resp. koordinátorovi bezpečnosti.
19. Dodávateľ je povinný zohľadňovať usmernenia koordinátora bezpečnosti a nezbavuje sa zodpovednosti za bezpečnosť a ochranu zdravia pri práci tým, že je zabezpečovaná koordinácia projektovej dokumentácie a koordinácia bezpečnosti.
20. Dodávateľ a jeho subdodávatelia sú povinní dodržiavať ustanovenia Plánu BOZP. Dodávateľ je povinný preukázateľne oboznámiť svojich zamestnancov a subdodávateľov s ustanoveniami Plánu BOZP.
21. Pre prípad úrazu je dodávateľ povinný na stavenisku/pracovisku zabezpečiť lekárničku s potrebnými prostriedkami prvej pomoci. Zároveň v každej skupine musí byť prítomný potrebný počet vyškolených zamestnancov na poskytovanie prvej pomoci.
22. Dodávateľ zodpovedá objednávateľovi za to, že všetci jeho subdodávatelia ako kooperujúce firmy sa budú riadiť ustanoveniami týchto Podmienok a budú dodržiavať všetky povinnosti dodávateľa.
23. Dodávateľ poskytne objednávateľovi vyplnený formulár „Zoznam nebezpečných látok Dodávateľa“ pre všetky nebezpečné chemické látky, ktoré bude skladovať a používať v priestoroch objednávateľa Dodávateľ je povinný mu predložiť aj karty bezpečnostných údajov k uvedeným látkam na požiadanie objednávateľa.
24. Dodávateľ je povinný všetky ním zdemontované ochranné zariadenia (kryty, zábradlia a pod.) uviesť do pôvodného stavu.
25. Dodávateľ zabezpečí vypratanie staveniska/pracoviska po ukončení plnenia predmetu zmluvy a uvedie pracovné miesto do pôvodného stavu tak, ako bolo pred začatím prác, alebo do stavu podľa dohody v prípade, že boli urobené zmeny.

**Čl. V**

**Porušenie povinností – sankcie**

* 1. V prípade zistenia porušenia povinností vyplývajúcich z týchto Podmienok, právnych predpisov a ostatných predpisov BOZP, OPP zodpovední zamestnanci objednávateľa neodkladne na túto skutočnosť upozornia dodávateľa a zistené porušenie zaznamenajú do stavebného denníka.
	2. Dodávateľ je povinný neodkladne nedostatky odstrániť. V prípade, že tak neurobí, sú zamestnanci objednávateľa oprávnení nariadiť prerušenie prác. Dôsledky a škody vyplývajúce z prerušenia prác znáša dodávateľ.
	3. Za každé jednotlivé porušenie povinností vyplývajúcich z jednotlivých článkov týchto Podmienok, právnych predpisov a ostatných predpisov BOZP, OPP a zmluvy má objednávateľ právo uplatniť a dodávateľ povinnosť zaplatiť zmluvnú pokutu vo výške 2000 €. Zaplatením zmluvnej pokuty nie je dotknutý nárok objednávateľa na náhradu škody.
	4. Zamestnancovi dodávateľa, ktorý porušil povinnosti vyplývajúce z týchto Podmienok, právnych predpisov a ostatných predpisov BOZP, OPP a zmluvy opakovane, bude zakázaný vstup do priestorov objednávateľa.
	5. Okrem uplatňovania sankcií podľa článku V. je dodávateľ povinný nahradiť všetky škody, ktoré spôsobil neplnením zmluvných povinností.